
HOH TE PROME PAFO DI EUROPA PA 
IMPLANTA E PROTESIS DI RUDIA SYMBIOS 
ORIGIN® COMPLETAMENTE TRAHA NA MIDI 


UN FAMIA 
DESESPERA PA 
BUSCA AYUDO PA 
NAN YIU HOMBER 


AHATA: MINISTER NO 
MESTER CELEBRA CU 
DIMP TA MAL INFORMA 
PAGADO DI IMPUESTO 


“SCHIMMEL” MORTAL NA MERCA 


MESTER TA 
PREOCUPACION 
GRANDI PA KEHONAN 
PRESENTA PA SPA 

D 
urante un entrevista den e programa BON DIA ARUBA cu Erin 
Croes, a bin un caso dilanti di un hoben di apenas 22 aña di 
edad cu ta desespera pa recupera su salud y hiba un bida mas hu- 
mano. Su mayornan Sra Mirla Diaz y Tata (di criansa) Norwin Leito, 
a bati na porta di prensa pa duna un sosten pa yuda nan yega Hu- 
landa cu nan yiu Norbert Noel Leijdsman. 


Ta asina cu Nobert di su cinco aña di edad ta sufri di Diabetes tipo 
1. Esaki ta nifica cu e mester ricibi insulina diariamente. Fuera di cu 
Norbert tin diabetes cronico, e tin limitacion intelectual tambe, loke 
por produci comportacion problematico pa su mes y su mayornan. 
Mayornan a conta den e programa cu nan a yega di acudi na 
varios instancia pa yuda nan yiu, pero sin resultado. Nan a acudi 
na Sociale Zaken, AZV, pero semper a ricibi como contesta cu no 
tin un of e cuido medico ni specialista pa trata nan yiu Norbert. 
Norbert mester di e guia socio emocional, pues su salud fisico y 
mental. 


Dr Waterloo kende ta su internista, a informa tanto e Mama como e 
hoben cu aki na Aruba no tin luga p’e. A informa nan tambe cu na 
Hulanda tin varios instituto of centro cu por asisti y yuda e hoben 
aki. Si e hoben keda den e estado cu e ta, e por hasta yega na su 
morto, ta loke mediconan a informa e famia. Nan ta biba di onder- 
stand kiermen ta riba poco finansa cu nan ta ricibi nan tin cu mani- 
obra cu no ta un bida sano pa ningun hende. 


Debi na su situacion frustrante hopi biaha Norbert ta bira deses- 
pera y ta un menasa pa su propio bida y di su famia. E ta un situa- 
cion bastante desesperante cu mester di ayudo y atencion prome 
cu ta laat. Nan ta desea di yega Hulanda mas pronto cu ta posibel 
pa por ricibi e ayudo y asistencia rekeri pa e hoben. 


CON POR YUDA 
Esnan cu ta desea di duna un man, por yuda nan sea cu compra 
di pasashi, o otro tipo di yudansa ta mas cu bon bini. Nan lo desea 
di por yega y hiba Norbert Hulanda, pa e por yega na un centro 
cu por atende y yud’e inmediatamente. Ta haci un peticion na tur 
instancia cu ta na altura di e situacion di e famia pa yuda nan yega 
Hulanda. 


Por tuma contacto cu telefon 5644857 cual ta number di Norwin 
Leito cu ta e tata di criansa. Si ta desea pa brinda asistencia pa 
medio di un contribucion na e famia por haci esaki tambe via e 
cuenta number 7700000-1000-5039, cual ta di Sr Leito. Cada 
yudansa lo ta mas cu bonbini y hopi aprecia. 


Un famia desespera pa busca 
ayudo pa nan yiu homber 

A 
lgun luna atras, sindicato di polis, esta SPA a bati alar- 
ma pa e situacion cu tin na varios oficina di e departa- 
mento di polis, principalmente na e oficina central den Wil- 
helminastraat y esaki ta relaciona cu “schimmel” cu tin riba 
muraya- u plafondnan den e oficina aki. 
Directiva di SPA a mustra riba e peliger di e situacion aki 
caminda a ser mustra cu e asunto aki no ta algo di awo pero 
for di algun tempo caba y cual situacion ta afectando salud 
di varios miembro di Cuerpo di Polis cu ta ser expone na 
esaki. 


No ta na e edificio central solamente pero tabatin of ainda 
tin diferente localidad di polis cu ta pasando den mesun 
situacion delicado aki, esta cu e presencia di “schimmel” ta 
pone cu hopi oficial di polis a bira malo den loke e sindicato 
ta kere ta dor di e situacion a-higienico cu tin riba muraya 
un blafon di e edificionan. 


E reuni cu Minister di Husticia Rocco Tjon riba e asunto aki y 
mesora a inicia un proceso pa busca un edificio mas nobo y 
adecuado pa polisnan bay aden pero te ainda no tin un deci- 
sion oficial si nan ta muda of no. 
Ex edificio di Codemsa tabata escogencia di gobierno y di 
Minister Tjon, of miho bisa preferencia pero pa motibonan 
financiero, ta mustra cu por lo pronto lo no yega na un 
acuerdo cu esaki. 


ADVERTENCIA 
E asunto di “schimmel” ta algo mucho mas serio cu mester 
wordo atendi mesora, sigur despues cu na Merca autori- 
dadnan di departamento di salud, ta sumamente preocupa 
cu presencia di un tipo di “schimmel mortal.” 


Un hecho cu a pone cu oficialnan di salud na Hulanda a 
confirma cu nan ta na altura di e asunto aki y cu nan tin bista 
riba e situacion aki cu a surgi na Merca y na algun otro pais. 
Autoridadnan Mericano ta sumamente preocupa pa pres- 
encia di e schimmel mortal aki cual a bin ta plamando den 
un forma alarmante den corto tempo, mientras cu autori- 
dadnan di RIVM di Hulanda, a cuminsa haci preparacion pa 
atende cu e asina yama “candida auris” aki. 


Expertonan di e centro Mericano pa combati y preveni male- 
sanan, esta CDC, a informa recientemente cu e “schimmel” 


aki por ocasiona infeccion hopi serio cerca principalmente 
pashentnan cu ta conta c’un sistema di inmunidad masha 
zwak mes. 


Hendenan cu ta bon di salud no mester ta preocupa ya cu 
nan sistema por elimina e bacteria cu e schimmel ta ocasiona 
rapidamente y na Merca a constata cu e cantidad di casonan 
schimmel cu a wordo registra na Merca, a bin ta creciendo 
segun tempo ta pasando. 
Na 2018 tabata registra un total di 330 caso di hendenan 
cu a bira hopi malo di schimmel pero na 2020 e cantidad 
di casonan aki a aumenta casi dobel te na 756 y a bolbe 
redobla den un aña te na 1471 caso den 2021 segun cifranan 
acumula pa ‘Annals of Internal Medicine.’ 
SPA a mustra den pasado cu varios polis a bira hopi malo 
dor di a bin den contacto cu schimmel y hasta ta kere cu nan 
a perde un colega dor cu el a wordo expone na schimmel 
mientras cu e tabata sufriendo di un situacion cu su salud. 


SIMPTOMA 
Pashentnan cu wordo contagia pa e schimmel, lo haya un 
asina yama infeccion di schimmel y su curpa lo haya varios 
mancha riba henter nan curpa. Den casonan mas serio, e 
schimmel lo afecta tambe seriamente, fluho di sanger den 
e curpa y tambe lo afecta e sistema di nervio y otro orga- 
nonan. Un tercera parti di pashentnan cu wordo contagia cu 
bacteria di schimmel, lo no sobrevivi esaki. 


“Schimmel” mortal na Merca 


Mester ta preocupacion grandi 
pa kehonan presenta pa SPA 

Ministro encarga cu Turismo & Salubridad ta anuncia cu entrante 
24 maart 2023 durante 14 dia lo tin oportunidad pa un y tur tuma 
conocemento na Departamento di Legislacion y Asunto Huridico, 
Schotlandstraat 53, di un peticion cu a ser haci pa obtene un 
koffiehuis- y un restaurantvergunning A pa e parcela L.G. Smith 
Boulevard 330, Lok 12. E permisonan aki ta concerni e.o. benta di 
bebida sterki por detal y cuminda pa wordo consumi den e parcela. 
Den e periodo aki tur hende por expresa por escrito nan desacuerdo 
contra dunamento di e permisonan menciona, dirigi na e Ministro 
encarga cu Turismo & Salubridad via intermediacion di Director di 
Departamento di Legislacion y Asunto Huridico, Schotlandstraat 53. 


L 
una pasa AHATA a entama un “kortgeding” 
urgente contra gobierno di Aruba relaciona 
cu un aumento na ultimo ora y sin debido splica- 
cion di e belasting cu ta cobra turistanan. 


Algun dia prome cu Pasco 2022, Gobierno a 
introduci cambionan di tarifa di impuesto pa 1 
Januari, 2023, cual cambionan Parlamento a 
aproba. E cambionan a inclui cu ta hisa tarifa 
cu turista ta paga pa nan estadia, cual yama 
“toeristenheffing” of “tourism levy”, di 9.5% na 
12.5%. E cambionan tabata introduci sin splica- 
cion di autoridadnan na comercio y cu poco dia 
pa implementa. 


Di biaha AHATA a cuminsa puntra DIMP pa clari- 
ficacion tocante un posibel areglo di transicion 
(overgangsregeling), pasobra tin hopi turista y 
grupo cu lo a paga caba pa nan estadia na 2023. 
Ta importante pa hotel y acomodacion sa con pa 
atende cu e cambio di impuesto cu su clientenan 
prome cu e cambio ta realidad. Mester di tempo 
pa avisa cliente y cambia cierto contract pa 
por cobra e impuesto corecto. A tarda pa ricibi 
un contesta di DIMP, pero porfin 29 December 
AHATA a ricibi un email di experto huridico di 
DIMP,cual claramente a splica cu no tin un areglo 
transitorio oficial pero cu: 


Tur estadia completamente paga prome cu 1 
Januari, 2023, pa estadia na 2023, ta keda na 
tarifa di 9.5%. Ta paga e impuesto na DIMP 
den 2023 (e luna di e estadia). A agrega cu tur 
estadia cu no ta ful paga prome cu 1 Januari, 
2023, lo mester paga e tarifa nobo di 12.5%. 


AHATA: Minister no mester celebra cu 
DIMP ta mal informa pagado di impuesto 


Despues di a ricibi e splicacion dia 29 
di December, AHATA a manda un e-mail 
dia 3 di Januari pa puntra si DIMP 
lo adapta e formulario di impuesto 
(aangiftebiljet) pa compania di acomo- 
dacion por raporta entrada na dos dife- 
rente tarifa. DIMP a keda sin contesta 
e e-mail y duna clarificacion. AHATA 
a keda follow up varios biaha, y te 8 
Februari a ricibi contesta porfin, den 
cual directora di DIMP ta contradeci 
e mail di 29 di December y bisa cu no 
lo adapta e aangifte pasobra acomo- 
dacion no por raporta dos diferente 
tarifa. AHATA a contesta di biaha cu e 
contesta ta diferente cu esun dia 29 di December y cu mester clarifica- 
cion. Atrobe a warda pa contesta te13 Februari, cual ta dos dia prome 
cu mester paga e impuesto di Januari, y a ripiti cu no por raporta 2 
tarifa na 2023. 


Ta obvio cu DIMP ni Minister di Finansa tin interes di informa pagado di 
impuesto corectamente pa por cumpli cu nan deber sin perde un cant- 
idad di placa innecesariamente. DIMP ta declara cu hotelnan tin areglo 
cu por hisa tarifa di impuesto. Esey ta berdad solamente pa cliente cu 
no a yega ainda. No ta posibel pa hisa tarifa of cobra un turista despues 
cu el a check in y check out caba. Entre 1 Januari y 13 di Februari, un 
cantidad grandi di cliente a bin y bay, y acomodacionnan no tabatin 
oportunidad di cobra e tarifa nobo pa motibo di e informacion ricibi dia 
29 di December. Imagina cu bo ta bay cumpra un par di sapato, y un 
siman despues e pacus ta yama bisa bo cu bo mester bin paga mas pa e 
sapato, pasobra impuesto a subi. Ta imposibel pa cobra despues cu un 
cliente a paga caba. 


AHATA a dicidi di entama un kortgeding di biaha, prome cu mas tempo 
pasa. E intencion di e caso tabata pa DIMP ofrece un aangifte cu ta 
duna oportunidad pa raporta dos diferente tarifa di toeristenheffing. E 
hues no a bay di acuerdo pa forsa DIMP pa adapta e aangifte y a referi 
e debate tocante e tarifa na corte di impuesto. E siguiente paso e ora ta 
pa hotelnan entama caso den corte di impuesto. Den corte di impuesto 
lo por ricibi un decision tocante e informacion ricibi di DIMP y e tarifa di 
toeristenheffing pa e estadianan cu tabata completamente paga caba 
na 2022. 


Segun Presidente y CEO di AHATA, Tisa LaSorte: “Ta lamentabel cu 
esnan cu ta cumpli cu impuesto y ta pidi clarificacion ta ricibi trato sin 
comprension y sin consideracion di autoridadnan local, y cu pa colmo 
nos Minister ta celebra publicamente cu hues no a aclaria e caso”. 

Disputa 
R 
ecientemente AHATA a entama un caso contra Gobierno 
relaciona cu un disputa den cual AHATA y su consehero- 
nan fiscal ta considera nan interpretacion di e ley di impues- 
to pa turista esun corecto y ta exigi Gobierno pa adapta e 
declaracion di toeristenheffing bou di menasa di un multa di 
Afl. 100.000 pa cada dia cu Gobierno no cumpli cu e sen- 
tencia di corte. 


Cuadro Legal 
Pa medio di e Landsverordening toeristenheffing, Gobierno 
ta cobra impuesto riba e pago cu un huesped di un hotel of 
otro alohamento turistico ta paga pa e uzo di e camber of 
alohamento turistico. Na 2022, e tarifa di toeristenheffing, 
tabata 9,5%. Pa medio di un cambio di ley e tarifa aki a ser 
ahusta pa 12,5% entrante 1 di januari 2023 como parti di 
Plan di Impuesto 2023. 
E operador di un hotel of alohamento turistico mester entrega 
tur luna su declaracion di toeristenheffing y esaki mester 
wordo entrega no mas tarda cu dia 15 di e luna siguiente. E 
declaracion aki ta sosode desde 2020 den un forma digital 
pa medio di e portal “BO Impuesto” di Departamento di 
Impuesto (DIMP). 


AHATA ta demanda pa Gobierno wordo condena y ordena pa 
ahusta of laga ahusta e formulario digital di declaracion di 
toeristenheffing 2023, pa asina e miembronan di AHATA tin 
e posibilidad pa haci nan declaracion di impuesto pa turista 
contra e tarifa di 9,5% pa reservacionnan haci den aña 2022 
cu a ser paga completamente den aña 2022 pa cambernan 
cu lo wordo uza den aña 2023. 
AHATA ta basa su demanda riba e echo cu Gobierno lo ta 
malinterpreta e ley di impuesto pa turista y ta actuando 
contra di un promesa haci riba 29 di december 2022. Ademas, 
Gobierno ta rechasando rotundamente, segun AHATA, di 
cambia e formulario digital pa haci declaracion na un tarifa 
di 9,5% y ta actuando na un manera ilegal causando daño 
na e miembronan di su organisacion. 


Veredicto 
Corte den prome instancia ta conclui cu e pregunta si e 
corespondencia di 29 di december 2022 a crea un confi- 
ansa hustifica, ta un pregunta cu mester wordo respondi pa 
un Hues specialisa riba tereno di impuesto. Den e caso di e 
kort geding aki, solamente por ser evalua ki probabilidad 
tin, cu un Hues specialisa riba tereno di impuesto lo yega 


na un contesta afirmativo na e pregunta aki. Na opinion di 
Corte den prome instancia, no ta posibel establece cu sufici- 
ente grado di probabilidad cu un hues specialisa riba tereno 
di impuesto lo yega na e conclusion cu a crea un confiansa, 
cu miembronan di AHATA no mester paga e tarifa di 12,5% 
pa reservacionnan cu a ser haci y paga durante aña 2022 
pa e estadianan den aña 2023. Pa e evaluacion aki, Corte 
den prome instancia ta haya importante pa menciona cu 
e toeristenheffing, manera cu AHATA mes a menciona den 
corte, ta ser declara y paga despues di e estadia, pa miem- 
bronan di AHATA. Ademas, sin desaprobacion di AHATA, 
Gobierno a menciona den corte cu den pasado tabata tin 
varios aumento di e toeristenheffing y cu esakinan a wordo 
implementa sin ningun problema, na unda e momento di 
uzo tabata e momento decisivo pa declara y haci e pago 
di impuesto corespondiente. Segun Gobierno, miembronan 
di AHATA ta bon conoci cu e consecuencianan di cambio di 
tarifa riba tereno di toeristenheffing. 


E Hues a yega na e conclusion cu AHATA no a demostra sufi- 
cientemente cu e tarifa di 12,5% di impuesto di turismo lo 
no por wordo cobra pa e anochinan reserva y paga den aña 
2022 pa estadianan den aña 2023. Tambe, hues a conclui 
cu Gobierno no ta comete niun acto ilegal door di no adapta 
e formulario di declaracion digital pa por declara e tarifa di 
impuesto na 9,5%. Finalmente, e Hues a conclui cu e tarifa 
di impuesto nobo ainda por ser cobra na e huesped pa su 
estadia den 2023. Pa e motibonan aki, e demandanan di 
AHATA a keda rechasa. 


Tarifa nobo ta aplicabel 
Como consecuencia di e decision aki, e miembronan di 
AHATA lo mester declara y paga e tarifa di toeristenheffing 
nobo cu ta 12,5% pa e reservacionnan haci den aña 2022 
pa e estadianan den aña 2023. 


Minister Maduro di Finansa ta informa: 


Gobierno ta gana caso entama pa AHATA 
pa cu pago di toeristenheffing 2023 

pregunta dicon e protesis aki ta uno superior y 
‘patient friendly’ compara cu otro y protesis di 
antes. “E tamaño di un implante ta manera un 
sapato. Si bo tin un tamaño demasiado chikito 
e ta haci dolor y tambe si e ta mucho grandi e lo 
haci dolor. E Symbios ORIGIN® ta un protesis di 
rudia traha perfectamente pa adapta na e weso 
den su totalidad, segun e pashent su anatomia. 
E ta cuminsa cu un CT scan cu ta un potret 
digital di e weso. Cu e database aki por genera 
un algoritmo cu ta converti den e mecanismo 
aki. Pues, ta un computer cu ta calcula e tamaño 
specifico di e implante y ta print esaki. Cada 
protesis ta unico y ta diseña explicitamente pe 
pashent concerni. Ya caba na Europa tin mas di 
15.000 pashent cu a ricibi e protesis di rudia na 
midi aki.” Y awo tambe 3 pashent pafo di Europa 
– pues ta bunita cu e momento historico aki a 
tuma luga na nos isla di Aruba! 


Announcement of the 
Government of Aruba 
Treasury Bills issue – Afl. 45,000,000.00 
March 31, 2023 – June 30, 2023 


Issuance pursuant to the State Ordinance on Treasury Paper (AB 
1987 no. 3), State Decree Treasury Paper (AB 1988 no. 6), and the 
State Decree no. 4 of March 7, 2023. 


The Centrale Bank van Aruba (CBA) informs of the upcoming 
Government of Aruba (GOA) Treasury Bills issue on March 31, 
2023, in multiples of Afl. 250,000 and Afl. 1,000,000. 


Amount: 
Afl. 45,000,000 
Maturity: 
3 months 
Redemption date: 
June 30, 2023 


Participation in the upcoming GOA Treasury Bills issue is only 
allowed through the intermediation of a local commercial bank. 
Application forms must be submitted to the CBA on Tuesday, 
March 28, 2023 at the latest at 5:00 p.m. (cutoff time). 


Aruba, March 23, 2023 
Centrale Bank van Aruba 


Announcement of the 


U 
n primicia pa Horacio Oduber 
Hospital (HOH) Aruba, Caribe 
Hulandes y region unda reciente- 
mente pa prome biaha a implan- 
ta cerca tres pashent di Aruba un 
protesis di rudia completamente 
traha na midi y mas miho ainda e 
pashentnan ta sinti nan mes hopi 
bon! 


E 
protesis 
di 
rudia 
modelo 
ORIGIN® di e compania Suisa 
Symbios ta wordo geprint 3-D a 
base di imagennan di CT di e rudia 
di pashent. Door cu e modelonan 
di zaag ta completamente traha 
riba midi, e rudia ‘nobo’ ta fit e 
pashent perfecto mane e rudia 
original. 
Esaki ta haci e recuperacion mas 
lihe y tambe ta duna e pashent 
e libertad pa haci movecionnan 
manera 
prome 
hopi 
rapido 
despues di e operacion. Ademas 
mester di hopi menos instru- 
mento y material pa haci e oper- 
acion. Esaki ta yuda Hospital den 
nos meta di ta mas sostenibel y 
alabes e pashent tin hopi menos 
riesgo pa haya infeccion. E revo- 
lucion den loke ta protesis di rudia 
ta trece innovacion pe comunidad 
di Aruba y mas ainda, un aumento 
den calidad di bida. 


E ciruhano ortopedico di HOH, dr. 
Patrick Haimé a ehecuta e oper- 
acionnan hunto cu e ciruhano 
ortopedico dr. Peter Wartmann. 
Wartmann 
ta 
labora 
na 
un 
clinica renombra na Suisa, esta 
Hirslanden Kliniken, unda ya caba 
el a realisa un 300 operacion 
unda e la pone e protesis Symbios 
ORIGIN® cerca pashent. 


E meta: un miho calidad di bida 
pa e pashent 


“Normalmente ta implanta un 
rudia cu un tamaño standard. 
E Symbios ORIGIN® ta wordo 
fabrica completamente na midi, 
pues traha y diseña specialmente 
pe pashent concerni. Por compara 
esaki cu e diferencia entre un 
paña di tienda size standarisa of 
un paña traha na midi cerca un 
costurera. E Symbios ORIGIN® ta 
duna rudia di e pashent un miho 
funcion y siguramente lo percura 
pa aumenta e calidad di bida. Mi 
ta mira e futuro y ta spera cu por 
haci hopi mas pashent feliz cu e 
protesis aki”, segun dr. Haimé. 


Precision Suisa 
Dr. Wartmann tabata impresiona 
y ta di opinion cu esaki tabata un 
tremendo oportunidad pa Aruba, 
pa ta e prome pais pafo di Europa 
pa ofrece Symbios ORIGIN® na 
comunidad di Aruba. “E ta un 
bunita experiencia di a asisti e 
operacion y tin influencia riba 
algo asina special cu ta mehora 
calidad di bida”, segun Wartmann. 


Orguyoso 
“E protesis nobo aki lo trece nos 
otro paso mas cerca di e vision 
di HOH: clientenan satisfecho 
y empleadonan feliz. Atrobe un 
paso positivo pa mehora nos 
calidad y servicio pa nos pash- 
entnan y comunidad di nos bunita 
isla Aruba. Mi ta contento cu e 
cooperacion entre tur empleado 
envolvi a bay tremendo. E ta laga 
mi sinti orguyoso como director 
pa por a trece un sonrisa na 
tanto personal y pashent!”, segun 
director di HOH drs. Jacco Vroegop. 


Evolucion medico 
Hans van den Berg, represent- 
ante di Symbios, ta contesta e 


HOH te prome pafo di Europa pa implanta e protesis di 
rudia Symbios ORIGIN® completamente traha na midi 

F 
or di S&P Global Ratings Minister Maduro a ricibi e grato noticia cu e 
credit rating (grado di credibilidad financiero) di Gobierno di Aruba a 
wordo manteni. Esaki ta resultado di un evaluacion teni door di S&P Rat- 
ings den luna di januari na unda a papia cu varios actornan den Gobierno 
y sector priva. 


S&P Ratings ta duna reconocemento na Gobierno di Aruba pa su cumpli- 
mento cu normanan fiscal y su compromiso pa implementacion di refor- 
manan structural cu e meta di mehora finansa publico. Otro punto positivo 
ta e relacion constitucional entre Aruba cu Hulanda, cu S&P Ratings ta 


Minister Maduro di Finansa ta informa: 


S&P Ratings ta re-afirma e credit rating 
di Gobierno di Aruba na BBB - Stabiel 


Nan ta reconoce e recuperacion y e bon maneho financiero di nos Pais 


considera di ta contribui na stabilidad institu- 
tional y politico. 


E ratings outlook, cu ta e perspectiva cu S&P 
Ratings ta hiba pa mehoracion di e rating den 
futuro inmediato, tambe ta keda stabiel. S&P 
Ratings ta premira cu Aruba su crecemento 
economico lo continua den 2023. Esaki a base 
di e refleho di turismo den nos economia. 
Apesar cu e economia di Aruba ta depende 
grandemente di e sector turistico y cu esaki 
ta vulnerabel pa shock externo y por wordo 
influencia pa desaroyonan den nos mercado 
turistico principal, esta Merca, toch S&P 
Ratings ta premira continuacion di crecemento 
economico den 2023. 
Gobierno di Aruba, en particular Minister 
di Finansa y Cultura, Sra. Xiomara Maduro, 
kier gradici tur esnan cu di un forma of otro 
a coopera na e resultado positivo aki pa Pais 
Aruba. A pesar di e desafionan financiero 
grandi cu Gobierno y comunidad tin su dilanti, 
Aruba tin e confiansa di esnan cu tin di evalua e 
credibilidad financiero di nos isla, y ta mantene 
su ‘investment grade’. Aunke cu por tin incer- 
tidumbre den sector financiero internacional, 
na nivel domestico S&P Ratings ta reconoce un 
bes mas cu Aruba a ta marcando progreso riba 
tur tereno. Masha danki pa kere den Aruba! 

D 
en tur bon organisacion, por tin 
diferencia di opinion y den seno di 
partido AVP tambe esaki ta tuma luga 
y for di siman pasa ora cu a surgi un 
diferencia di opinion entre parlamenta- 
rionan Raycond Santos do Nascimento 
y parlamentario Mike de Meza, e asun- 
to aki a ser promovi mas tanto pa frac- 
cion di MEP pa trata di saca probecho 
politico caminda no tin probecho pa 
saca. 
Contrario na e impresion cu tin cu 
liderazgo di partido AVP no a atende cu 
e situacion cu a presenta, AWEMainta 
a ser informa cu for di dialuna anochi 
a reuni riba e asunto aki pero caminda 
Parlamentario do Nascimento no a 
participa. 


Algun 
declaracion 
haci 
pa 
do 
Nascimento a crea un confusion cu 
entre otro su colega di partido y di 
parlamento, de Meza lo a mal informa 
su persona y tambe Gerlien Croes cual 
situacion lider di partido Mike Eman 
y otro miembronan prominente di e 
partido a atende. 
Pa motibo di esaki y tambe e hecho cu 
diamars mainta Parlamentario Raycond 
Santos do Nascimento a biaha pa exte- 
rior pa atende cu sesion di Parlatino, no 
por a yega na un reunion concreto pa 
asina soluciona e diferencia di opinion 
cu a surgi. 
Na su salida tambe e mesun parla- 
mentario aki a bolbe informa cu ta un 
asunto cu tin cu wordo atende y cu su 
persona semper ta habri pa discuti y 
soluciona cualkier diferencia cu por 


tin, tanto den partido AVP como cual- 
kier otro organisacion caminda cierto 
asuntonan tin cu wordo aclaria pa tur 
hende ta bira mesun liña. 


Remarcabel di henter e situacion aki 
entre e dos parlamentarionan di AVP, 
ta e hecho cu parlamentarionan di MEP 
a gara y asunto aki cu dos man y ta 
mustra c’un biaha mas riba instruccion 
di gabinete Wever Croes II, e situa- 
cion den AVP a wordo uza pa camufla 
e hecho cu e 11 parlamentarionan di 
MEP y RAIZ, a aproba e ley pa exonera 
Edison Briesen di paga e suma di 2.1 
miyon florin y awor ta pueblo tin cu bay 
paga esaki. 
Partido AVP ainda no kier duna informa- 
cion riba loke a bin ta tumando luga ya 
cu ainda tin cu sinta cu do Nascimento 


riba tur loke a sosode pero si tur otro 
miembro di fraccion berde a atende e 
situacion cu a presenta su mes. 


Loke si AWEMainta por a observa ta cu 
e asunto aki entre e dos miembronan di 
fraccion di AVP, a duna un tipo di efecto 
manera un “pagara” den Cas di Partido, 
ya cu e asunto a lanta hopi interes di 
miembronan di e partido cu diasabra 
ultimo a celebra en grande e fiesta di 
Dia di Himno y Bandera caminda tur 
hende tabata presente na e centro di 
AVP participando den e actividadnan. 


Mientras cu politiconan di MEP ta papia 
di un crisis den e partido berde, esaki 
no ta mustra di ta e caso y for di inicio 
di siman e asunto aki ta wordo atendi y 
a reuni riba tur loke a tuma luga. 


Dirigentenan di AVP a reuni riba 
situacion cu a presenta den partido 


Diahuebs, 23 Maart 2023 
POLITICA 
10 
AWEMainta 


S 
ituacion di awa ta serio pa mundo 
henter y pa Aruba tambe. Ta bon 
pa habitantenan di nos isla tuma un tiki 
tempo pa comprende pakico tin tanto 
atencion pa e asunto aki y kico tur es- 
aki ta nifica pa nos isla. Tin algo serio 
andando ora cu miles di representan- 
tenan di tur pais rond mundo bin hun- 
to na United Nations Headquarters na 
New York pa discuti e tema di awa. Ora 
nos Rey Willem Alexander bin person- 
almente pa enfatisa cu e asunto aki 
mester di atencion urgente, y ora e del- 
egacion di Reino Hulandes cu ta esun 
mas grandi cu tur otro, ta bira momen- 
to pa nos na Aruba puntra nos mes ta 
kico ta pasando cu awa? 


Na Aruba nos ta rondona pa awa y 
nos a lanta den luho di awa potabel. 
Nos ta confortabel cu e pensamento 
cu nos tin awa cu ta entre e mihonan 
di mundo. Tiki ta pensa cu esaki ta un 
privilegio grandi, un luho cu nos tin pa 
casi 100 aña. Nos tin tur confiansa cu 
semper lo tin awa di bon calidad pa nos 
hendenan y cu esaki semper lo wordo 
entrega te den nos cas. Despues di 
tanto aña di luho a pone nos pensa 
cu problema mundial di awa no ta nos 
problema. E ta un problema pa paisnan 
pober y subdesaroya. E pensamento ey 
ta robes. Ta robes tambe pa pensa cu 
esaki ta problema pa pueblonan cu ta 
biba den desierto, y cu falta di awa no 
ta nos problema mas. E pensamento ey 
banda di ta robes, e ta hopi peligroso 
tambe pa nos tur. 


Realidad di nos isla ta cu e cantidad di 
awa potabel den nos subsuelo ta sufi- 
ciente solamente pa menos cu 0.04% 
di tur habitante di nos isla. Ora conta 
e cantidad di turista cu nos ta ricibi, e 
cantidad di awa den nos subsuelo ta 
cubri menos cu 0.003% di tur loke nos 
mester. Aruba den e sentido ey no ta 
diferente na pueblonan cu ta biba den 
desierto. Pa nan y pa nos, awa potable 


ta un recurso natural limita. Pero esey 
no ta tur. 


Awa por ta un peligro grandi tambe pa 
un isla. Cambionan di clima ta pone 
cu nivel di awa rond di mundo ta subi 
(Sea Level Rise-SLR). Nos economia 
completo ta depende di turismo, y esey 
ta depende di lamanan cu poco poco ta 
perde tereno. Mientras SLR ta sosode 
gradualmente, e peligro mas grandi ta 
cambio di clima cual ta pone tambe cu 
cantidad di eventonan natural destruc- 
tivo lo bira mas y mas. Y cu tempo 
tambe e eventonan ta bira mas intenso, 
causando mas destruccion. Aruba a 
biba den confortabilidad cu nos ta pafo 
di e ‘belt’ di horcan, of manera nos ta 
bisa semper “nos ta un isla bendiciona’. 
Pero e ‘belt’ aki tambe ta cambiando. 
Aruba mester tuma paso na tempo y ya 
pa lunas caba ministro di Naturalesa a 
cuminsa acerca experto y instancianan 
internacional riba e tereno aki. 


Ayera na New York e delegacion di 
Reino Hulandes cu casi 50 represent- 
ante di diferente departamento di 
Gobierno di Hulanda a scucha atenta- 
mente un discurso di Ministro Arends 
riba e vision di Aruba y riba e peliger 
di awa pa Aruba. Representantenan 


di nivelnan mas halto di gobierno 
Hulandes por a scucha for di minister 
Arends e pasonan cu Aruba a tuma 
caba, y di e expertonan internacional 
cu awor a bin para banda di Aruba den 
nos esfuerso pa atende cu e asunto na 
un forma structural, pa defende nos 
pais y nos hendenan. 


Hulanda ta lider di e iniciativa na 
Nacionnan Uni y Aruba ta tumando 
un rol activo den esaki. Hulanda por 
ta orguyoso di e pasonan enorme cu 
Aruba como un partner den Reino den 
Caribe a tuma caba den un periodo 
cortico. Esaki a wordo bon ricibi. 
Entre esnan presente pa e discurso por 
menciona entre otro Prins Jaime de 
Bourbon de Parme cu ta Climate Envoy 
di Hulanda, Burgemeester di Rotterdam 
Ahmed Aboutaleb, Director General di 
Internationale Samenwerking Kitty van 
der Heiden, y Sarah Oey cu ta repre- 
sentante hubenil di Climate Council 
di Hulanda. Aruba ta chikito, pero na 
eventonan asina nos ta traha nos aliad- 
onan y hunto Aruba y Reino Hulandes 
completo lo por ta lidernan den mundo 
riba e asunto di awa. Awa ta amigo y 
peliger. E diferencia entre un y otro 
ta sinta den e forma con nos atende 
cu’ne. 


Minister Ursell Arends na Delegacion Hulandes na Nacionnan Uni 


Problema di awa ta problema pa Aruba tambe 

N 
o ta for di awor pero el a para 
bira un custumber cu ora par- 
tido MEP ta den gobierno nan ta 
viola ley di Comptabilidad na nan 
gran antoho. MEP den gobierno no 
ta respeta leynan y no ta tene des- 
taho publico y ta haci doño di placa 
di pueblo. Durante gobernacion di 
MEP for di 2001 pa 2009 diferente 
biaha no a respeta leynan segun ar- 
tikel 25 di Comptabiliteitsverorden- 
ing paso no ta tene destaho publi- 
co ora ta trata un suma di mas cu 
AWG. 100.000.= 


Dia 14 di juni 2002 a firma un 
contract 
cu 
Lee 
Tofanelli 
pa 
despues dia 23 di juli 2002 manda 
pidi conseho na Centraal Bureau 
Juridische Zaken cu tabata tin dife- 
rente obhecion contra di e contenido 
di e contract. Ki cambio bo por haci 
ora bo a firma un contract caba, 
pero esaki ta e “normal” pa MEP cu 
ora e baca hoga ta pidi conseho. Un 
contract cu no tabata bisa cuanto 
Aruba Music Festival lo costa pais 
Aruba. CBJAZ a pidi e demas archi- 
vonan (bijlage) pero nunca e depar- 
tamento a ricibi nan. Aruba Tourism 
Authority tampoco a ricibi nada di e 
archivonan aki. Pakico tanto scon- 
demento? 


Den e rapport di 8 di maart 2005 
di CAD 2005.09 y den un investig- 
acion di Aruba Tourism Authority 
den gastonan di bienes y servicio 
(goederen en diensten) y recursonan 
pa aña 2003 por constata cu no 
tabata control di gastonan interno 
di Aruba Music Festval. Dia 18 di juni 
2004 a firma un otro contract cu 
Tofanelli pa organisa Aruba Festival 
pa añanan 2006, 2007, 2008 y 
2009. Pa di 2 biaha no ta respeta y 


no ta sigui locual artikel 25 y artikel 
26 di Comptabiliteitsverordening ta 
prescribi. Den e rapport di CAD di 
13 november 2006 un biaha mas 
ta señala deficiencia den control 
interno di e gastonan di e festival 
y e cumplimento di e convenio cu 
Tofanelli. Dicho rapport ta referi na 
e investigacion haci riba e gastonan 
y e recurso di ATA pa aña 2005 y 
2006. 


Dia 3 di juli 2009 pa di 3 biaha den e 
rapport di investigacion di CAD haci 
riba e gastonan di e costo di 2007 
den e presupuesto di Aruba Tourism 
Authority ta señala un problema di 
control di gastonan interno di Aruba 
Musical Festival y di e contract cu 
Tofanelli cu splicacion mas detaya. 
CAD a pidi pa pone un paro na e 
festival. E directiva di ATA a notifica 
e ex minister di Turismo cu struc- 
turalmente tin incumplimento di e 
acuerdo cu Tofanelli y tambe cu e 
return of investment ta hopi abao. 


Den e carta di 10 di maart 2008 
dirigi na Tofanelli ta pidi pa baha 
e presupuesto pa pais Aruba 
na $600.000,= na aña 2008 y 
$500.000,= na aña 2009. Minister 
di Turismo tabata bon bon na altura 
y no a respeta e conseho di ATA y ta 
bay di acuerdo cu un presupuesto 
di $850.000,= . Hopi peculiar cu 
e acuerdo tin un efecto cu forsa 
retroactivo. CAD ta señala cu ta 
dificil pa prueba y ta bin cu suger- 
encia pa laga pidi Ministerio Publico 
haci un investigacion pa via cu nan 
tin un poder mas amplio. Esta un 
investigacion penal pa via cu no tin 
documento. Nos ta papia aki di un 
suma di AWG. 6.120.000,= di placa 
di pueblo. Riba dje prome cu el a 


Eric Ras (Curpa): 


Aruba ta biba bou un regimen di un 
gobierno inmoral cu no ta respeta husticia 


bandona gobierno ta mara gobierno cu contract pa 
añanan 2010, 2011, 2012 y 2013. Como sifuera 
cu esaki no ta hopi, nos parlamentarionan ta vota 
pa gobierno paga AWG. 2.100.000,= na Tofanelli 
pa absolve e ex-minister di su responsabilidad. Tur 
cos ta mustra cu tabata tin prueba suficiente cu e 
ex-minister no a actua debidamente. Total mas di 
AWG,8.220.000,= 


Conscientemente e ministernan di e gobierno 
aki ta malgasta placa di pueblo pa despues bin 
Parlamento pa wordo absolve di nan responsab- 
ilidad. Nada no a cambia for di partido MEP di 
antes y e partido MEP di awor. Tristo si ta cu tin 
un parlamentario cu tabata polis y mester sa miho 
y otro parlamentarionan cu ta bisa di ta Cristian 
ta vota pa tapa corupcion. Nos gobierno comu- 
nista ta laga cera su contrincantenan pero esnan 
den cas ta laga nan paga nan debenan of ta scoge 
pa absolvenan di criminalidad. Parce cu nos ta 
bibando bao di un regimen di un gobierno inmoral 
y cu husticia no ta conta pa nan. Locual cu boso a 
sembra pronto lo boso lo cosecha. Husticia ta na 
caminda paso nos ta kere cu nos Dios ta contra di 
tur inhusticia. 

P 
rome Minister Evelyn Wever-Croes hunto cu Minister Ur- 
sell Arends a biaha pa New York pa atende e conferencia 
di awa na Nacionnan Uni, organisa pa Reino Hulandes y e 
pais Tajikistan. E conferencia aki ta sumamente importante, 
mirando cu awa ta primordial den bida di cada ciudadano 
y hunto cu turismo ta e pilarnan economico di pais Aruba. 
Alcontrario di hopi paisnan grandi y esnan cerca, Aruba ta 
bendiciona di tin un planta na WEB, cu ta provee un calidad 
halto di awa pa bebe y cu ta accesibel na tur ciudadano. Es- 
aki sigur ta algo di aprecia, na momento cu ta tende con e 
otro paisnan, specialmente esnan cerca ta expresa nan limi- 
tacion pa cu provision di awa na nan pais. 


Un di e retonan grandi cu Aruba ta enfrentando pa cu awa 
ta Rioolwaterzuiveringsinstallatie (RWZI). Actualmente, 
Gobierno ta trahando pa privatisa e departamento aki, pa 
asina amplia e capacidad. E planta aki a wordo construi hopi 
aña pasa ora cu e populacion di Aruba y su bishitantenan 
tabata hopi menos. Esaki ta un punto cu Prome Minister a 
trece dilanti na e conferencia, pa wak con por haya ayudo di 
Nacionnan Uni pa cu esaki. 


Aruba ta promoviendo agricultura, pero pa esaki provi- 
sion di awa tambe ta necesario. Esaki ta otro reto cu Prome 
Minister a trece dilanti durante e conferencia. Ta hopi impor- 
tante pa subraya cu Aruba ta un pais chikito, cu ta sufri e 


consecuencia di mal maneho di paisnan grandi. P’esey ta 
importante pa e paisnan grandi cuminsa tene na cuenta cu 
awa ta un derecho di e ciudadanonan. Si nan no haci esaki, e 
paisnan chikito ta core e riesgo cu awa enbes di ta un bendi- 
cion ta cuminsa causa tragedia. 


Pa e motibonan menciona, participacion na e conferencianan 
di Nacionnan Uni ta sumamente importante. E reunionnan 
aki ta duna e paisnan chikito manera Aruba e oportunidad di 
resona nan bos pa asina e grandinan por scucha y compro- 
mete nan mes. 
Tambe e conferencianan aki ta yuda pa e paisnan siña di 
otro y alabes comparti e storianan y exito cu cada un tin. 


Apart di e reunionnan aki, diamars mainta, Prome Minister 
a fungi como presidente di ex officio, na unda su persona 
mester a dirigi e conferencia y como tal duna un declara- 
cion den nomber di Reino Hulandes completo di e situacion 
di awa y kico ta e compromiso pa cu esaki. 


Prome Minister ta sumamente satisfecho cu e reunionnan ta 
bayendo bon. Aruba ta hayando renombre, pa cu e maneho 
responsabel cu e pais ta hibando y pa pone e ser humano 
central. Gobierno di Aruba ta comprometi pa sigui traha 
duro pa henter e comunidad por ta orguyoso di ta parti di 
pais Aruba. 


Pa purba na haya ayudo pa cu e retonan cu Aruba ta enfrentando cu RWZI; 
“Participacion na conferencia di awa na 
Nacionnan Uni ta sumamente importante” 

D 
iamars den ora mainta pa merdia 
a tuma luga un entrada hudicial 
di parti Cuerpo Policial. Esaki a tuma 
luga na un compleho di apartamento 
yama El Conquistador situa na Mon- 
taña. Team di Aresto hunto cu recher- 
chenan, departamento tecnico y po- 
lis uniforma a drenta e luga aki. Por 
a mira cu e apartamento/nan cu nan 
drenta ta situa patras den e comple- 
ho aki. Na un di e entradanan a de- 
tene un homber, cu lo a yega of tawa- 
ta e momento eynan na stuur di un 
Toyota Yaris. 


Basta dia autoridad lo tawata tin 
bista ariba un pareha cu ta kedando 
den e apartamentonan aki. A confisca 
tambe varios articulo di interes na 
e adres aki, inclusivo segun nos a 
compronde droga. Di parti Husticia 
nos no a haya mucho informa- 
cion, solamente cu mas o menos 10 
persona a wordo deteni entre nan 
dos hende muhe. 


Fuera di e adres aki na Montaña auto- 
ridad a drenta dos adres mas laat, 
pues un total di 3 adres. 


Relaciona cu casonan di droga: 
Team di aresto, recherche y mas 
departamento a drenta varios adres 

E 
fin di siman cu a pasa a tuma luga, na compleho deport- 
ivo Aruba Juniors, e finalnan di Copa Himno y Bandera 
2023 organisa pa SV Aruba Juniors. Den e finalnan a partic- 
ipa Bonaire Stars y Los Amigos di Corsou. E dos teamnan no 
tabata competencia pa e teamnan di Aruba mirando cu nan 
a keda na ultimo luga di nan poole. Diasabra Glovers ta pasa 
pa final ganando Aruba Juniors y Bonaire Stars 4-1 y 6-2 
respectivamente. Astros tambe a clasifica pa final ganando 
Surprise cu score di 8 pa 0 y despues ta gana Los Amigos di 
Corsou den tie break 5-4. E final cu a tuma luga diadomingo 
tabata un revancha entre Astros y Glovers mirando cu aña 
pasa Astros a bay cu e titulo. 


Ya den di dos inning Glovers ta duna su pitcher estelar Mario 
Wester un bentaha di 2-0. Den cabes di 5 Astros ta crusa 
plato 4 pa tuma ventaha 4 pa 2. Un liña den center, di Rudi 
Carti, cu ta extende te na cura tabata bon pa un “in the park 
homerun” y corta e bentaha di dos careda y haci e wega 
4-3. Den inning 6 Mario ta domina e batiadonan di Astros 
pa sali facil di e inning. Den bom di 6 inning Dennis Willeford 
ta dal hit pa manda Robert Haynes tercera base. Robert ta 
score riba hit di Sonny Hurtado pa haci e wega 4-4. Riba un 
eror den tiro ta laga Dennis score e careda di bay ariba 5-4. 
Mester bisa cu e final tabata un bon wega yena cu emocion. 


Cu e resultado aki Glovers ta bira campeon di e torneo y 
Astros ta keda como subcampeón. Den e wega pa di 3 luga 
Surprise ta gana Aruba Juniros 8 pa 4. Directiva di Aruba 
Juniors ta gradici tur team cu a participa na nan torneo y tur 
otro persona cu na un of otro manera a coopera pa e torneo 
tabata un exito. 


Glovers ta bira campeon di Torneo 
Himno y Bandera Liga 60 na Aruba Juniors 

F 
ederacion di Ahedres di Aruba (FAA) a or- 
ganisa nan Copa Himno y Bandera 2023, na 
nan cede na Royal Plaza. Un torneo riba un niv- 
el hopi halto, cu a conta cu un total di 42 par- 
ticipante, 24 hubenil y 18 den categoria Open. 


Den 
categoria 
hubenil; 
Paul 
Villalba 
a 
gana invicto cu 4,5 punto, sigui pa Piyush 
Karamchandani y Tylon Diaz. Best female player 
a keda den persona di Brooke Lockhart; mihor 
den categoria tawata; U-16 Matthias van Dijk, 
U-14 Kevin Palm, U-12 Mohit Sharma, U-10 
Colin Koolman, U-8 Hana Montoya. 
Den categoria Open; Ilya Stetsenko a gana 
invicto cu 4,5 punto, a sigui un empate entre, 
Jose Pesqueira, Jesus Croes, Lesley Cielo, 
Octavio Croes y Daniel Diaz, pa sistema di 
desempate; Jose Pesqueira a sali di dos luga 
y Jesus Croes na tercer luga. Lesley Cielo a 
sali Best Female player den categoria Open, 
despues di un tremendo actuacion. Demas 
ganadornan tawata; U-16 Tylon Diaz, U-14 
Brooke Lockhart y U-12 Sylvi Cabral. 


Federacion di Ahedres (FAA) kier a manda 
palabra di pabien na tur ganado y gradici tur 
participante y mayornan cu a contribui gran- 
demente na nos torneo. Por ultimo, masha 
danki na Carol Pesqueira y Lazaro Bueno, cual 
nan a fungi como organisado y arbitro di un 
evento exitoso. 


Un bon nivel di competencia den Copa 
Himno y Bandera di Federacion di Ahedres di Aruba 

Herziening 
Het verzoek om herziening is een buitengewoon rechtsmiddel met een eigen bijzondere procedure bij de Hoge Raad. Herziening 
in het voordeel van de veroordeelde is onder meer mogelijk als na een onherroepelijke veroordeling in een strafzaak een nieuw 
gegeven (een zogenoemd novum) bekend wordt, dat de rechter niet eerder kende en dat het ernstige vermoeden wekt dat de 
rechter destijds tot een andere uitspraak (geen veroordeling) zou zijn gekomen of tot toepassing van een minder zware strafbe- 
paling als hij van dat gegeven op de hoogte was geweest. 


Een herzieningsverzoek kan te allen tijde en zelfs meerdere malen door een veroordeelde worden ingediend bij de Hoge Raad. Er 
gelden geen verjaringstermijnen, dus niet door een derde. 


Normaal gesproken komt een strafzaak tot een einde wanneer alle beroepsmogelijkheden zijn benut (meestal: hoger beroep en 
beroep in cassatie), of wanneer de termijn voor het instellen van beroep is verstreken zonder dat van die mogelijkheid gebruik is 
gemaakt en waanneer een zaak wordt ingetrokken. 
De uitspraak van de rechter wordt dan onherroepelijk. Toch bestaat er een - uitzonderlijke - mogelijkheid om terug te komen 
op een onherroepelijk geworden rechtelijke uitspraak in een strafzaak. Dat kan gebeuren door het  buitengewone rechtsmiddel 
‘herziening’, geregeld in de artikelen 457 en de volgende van het Wetboek van Strafvordering. De Hoge Raad behandelt deze 
herzieningsverzoe-ken. 


Novum 
Op 1 oktober 2012 is de Wet hervorming herziening ten voordele in werking getreden. Dit heeft geleid tot wijzigingen in de regeling 
van de herziening ten voordele. Bij die wetswijziging is onder meer aan het begrip ‘novum’ (een nieuw gegeven in een zaak) een 
ruimere betekenis toegekend, zodat in meer gevallen dan voorheen een grond voor herziening kan worden aangenomen. 
Een veroordeelde heeft zelf maar beperkte mogelijkheden om te onderzoeken of er een ‘novum’ is dat aanleiding kan geven tot 
herziening. Daarom kan een veroordeelde via zijn advocaat aan de procureur-generaal (PG) bij de Hoge Raad verzoeken om hier- 
naar een onderzoek in te stellen. Voordat de PG zo’n onderzoek instelt, moet wel voldaan zijn aan een aantal voorwaarden. 


• Ten eerste moet het gaan om een onherroepelijke veroordeling voor een misdrijf waarvoor wettelijk een gevangenisstraf van 
twaalf jaar mogelijk is. Doorslaggevend is de strafdreiging, niet de straf die daadwerkelijk is opgelegd. 


• Ten tweede moet het misdrijf de rechtsorde ernstig hebben geschokt. 


• Ten derde moeten er voldoende aanwijzingen zijn dat er - mogelijkerwijs - sprake is van een grond tot herziening. 


• Tenslotte moet het onderzoek noodzakelijk zijn om te kunnen vaststellen of er een grond voor herziening aanwezig is. 


Adviescommissie afgesloten strafzaken 
De PG kan naar aanleiding van zo’n verzoek om nader onderzoek advies inwinnen van de Adviescommissie afgesloten strafzaken 
(ACAS). De ACAS bestaat uit twee wetenschappers, een deskundige op het terrein van de politiepraktijk, een advocaat en een lid 
van het Openbaar Ministerie. 


De ACAS adviseert over de wenselijkheid en de inhoud van nader onderzoek door de PG. De PG is in beginsel verplicht om het 
advies van de ACAS in te roepen als de opgelegde straf hoger is dan zes jaar gevangenisstraf. 
Habri e caso di Briezen ta IMPOSIBEL! 
Mike de Meza tawatin razón. 


Sans Rancune 
Jani Thijsen 


Open brief aan de Hooggeleerde 
Professor Rycond 

M 
anera cu ta conoci e siman aki Prome Minister Evelyn 
Wever - Croes ta na Nacionnan Uni pa atende e con- 
ferencia “UN Water Conference”. Den nomber di Aruba, 
Corsou, Sint Maarten y Hulanda Prome Minister a duna 
un declaracion na tur esnan presente tocante e impor- 
tancia di awa. 


Prome Minister a inicia relatando cu pa Reino Hulandes 
awa ta, y semper lo ta un prioridad. Hulanda y paisnan 
Aruba, Corsou, Sint Maarten y Boneiro ta literalmente 
forma door di awa. Mundo ta enfrentando un reto di awa 
sin precedente y ciencia ta bisa cu pa prome biaha den 
historia di e ser humano, a pusha e ciclo global di awa 
for di su balans natural. Hende rond mundo ta confronta 
cu e realidad di demasiado awa, mucho tiki awa, of awa 
contamina. 
Nos patronchi di consumo y produccion di awa ta e fuente 
di scarsedad di awa. Pues ta importante pa para keto na 
e pregunta: Kico nos mester haci pa atende cu e retonan 
aki? 


Prome Minister Wever - Croes a haci yamada na tur esnan 
presente pa priorisa awa den decisionnan cu ta wordo 
tuma den economia y den politica. E conferencia aki, cual 
ta e prome “UN water conference” den casi 50 aña, ta un 
paso vital den direccion di e cambio structural cu mundo 
mester. 


Reino Hulandes ta dedica na contribui na e cambio aki cu e 
compromiso “Water Action Agenda”, cual ta cubri aspec- 
tonan financiero, capacidad di desaroyo, gobernacion, 
dato, innovacion y forma nobo di colaboracion. Ademas, 
Prome Minister a enfatisa cu e conferencia aki cu e topico 
central ta awa, ta solamente e comienso. Awa mester di 
atencion politico continuo na e nivel di mas halto. Nos 
mester percura cu e Agenda di Accion di Awa ta ricibi 
un continuacion concreto durante di e “SDG Summit”, 
“Summit of the Future in 2024”, y na e “World Social 
Summit” y tambe na e proximo “COP sessions on Climate 
and Biodiversity and the Dushanbe Water Process”. 


Finalisando, Prome Minister a enfatisa cu un mundo 
caminda cu tin siguridad di awa no ta solamente preocu- 
pacion di esnan cu t’ey awo sino di futuro generacionnan 
tambe. 


Premier Evelyn Wever - Croes durante conferencia na Nacionnan Uni: 


E tema di awa mester atencion continuo 
na nivel di mas halto den gobernacion 

R 
ecientemente Departamento di Ag- 
ricultura, Cria y Pesca a informa in- 
stancianan di a haya un Annona squa- 
mosa, Scopapel ta crece den naturale- 
sa di Aruba. Scopapel ta famia di An- 
nonaceae mescos cu Sorsaca. Arnol- 
do’s Zakflora di 2012 ta haci mencion 
caba di e crecemento natural di Scopa- 
pel na Curaçao cu pregunta si no ta e 
caso na Aruba y Boneiro. Esaki lo mes- 
ter a señala instancianan cu probable- 
mente e lo establece su mes tambe na 
Aruba y Boneiro. 


Den ciencia di invasion di mata ta conoci 
cu si un especie ta invadi na un luga 
cu ta masha probabel cu den ambien- 
tenan comparabel, manera Aruba ta 
compara cu Curaçao, e lo haci mescos. 
Di mes pasobra DLVV tambe tabata 
bende e cu hende pa nan cultiv’e den 
nan hardin. Por medio di hardin hopi 
especie a adapta na e condicionnan di 
crecemento local. 


Ora e especienan ta mara na areanan 
di cultivo botanistanan ta papia di un 
especie exotico. Ainda si toch ela scapa 
pero no ta multiplica su mes. Awor cu 
esun aki cu DLVV a haya su estado a 
pasa di exotico, cu no tabata parti di e 
vegetacion local, pa e estado di esta- 
bleci. Akiden mas ainda e especie ta 
adapta na e circunstancianan local y 
por pasa añanan asina. 


Den e fase aki ainda instancianan por 
eradik’e completo pasobra DLVV no ta 
na altura cu kisas otro instancianan 
a yega di constata caba cu e ta crece 
natural na Aruba. E ehemplar cu DLVV 
a meld ta crece pega cu Eagle Beach. 
E luga obviamente hende a yega di 
manipula, esta a coba ambos banda di 
e caminda geulnan den e Klip pa prob- 
ablemente percura pa e desagu’e di e 
localidad. Un luga cu antes hende a 
kita e vegetacion original anto door di 
tempo y podise falta di mantencion, 
naturalesa a recolinisa botanistanan 
sa yama naturalesa secundario pa 


bisa cu e ta diferente cu un cu hende 
no a manipula. Probablemente debi 
cu a cob’e e ta mas abou cu e super- 
ficie su rond y tin mas humedad. Asina 
e Scopapel a recien nace abou di un 
Kwihi grandi cu a crece ey y mehora 
e circunstancianan local mescos e 
Hubadanan na banda ta haci. Ademas 
di e Scopapel DLVV a tuma nota tambe 
di Washingtonia robusta cu ta crece 
natural eynan. Un otro invasor cu ya ta 
presente caba den Bubali Plas. E hecho 
cu no tin un instancia cu ta interveni 
pa kita nan di establece nan mes ta 
pasobra no tin maneho oficial pa anda 
cu especienan invasivo. 


Es 
mas 
e 
Natuurbeschermings- 
verordening ta solamente recomenda 
e maniobranan cu por stimula espe- 
cienan local pa crece. Asina tambe lo 
por stroba especienan exotico di esta- 
blece nan mes con tal cu no tin otro 
intervencionnan di e hende cu ta stroba 
manera urbanisacion. 
Esun maniobranan represivo manera 
kita 
Scopapelnan 
indesea 
no 
ta 
menciona niun caminda. Instancianan 
concerni ta na altura di e situacion aki. 
Pa mas informacion interesadonan por 
informa cu DLVV por medio di number 
di telefon 5858102 of email na info@ 


santarosa.aw. 


Annona squamosa, Scopapel haya ta crece na Aruba 

D 
iamars mainta, Rey Willem Alexander a organisa un en- 
cuentro cu Minister President, y e Ministernan di e pais- 
nan cu ta wordo considera como “Small Island Developing 
States (SIDS)”. Presente tabata, Aruba, Sint Maarten, Bo- 
neiro, Curacao, St. Kitts, Barbados, Jamaica, Tuvalu, Fiji, y 
Maldives. Durante e encuentro aki, a enfoca hopi riba e pais- 
nan chikito den e contexto di cambio climatico y e prob- 
lematica di awa. Tabata di remarka cu e paisnan aki ta hopi 
similar pa loke ta trata e grandura di e pais y e total di habi- 
tantenan, y den caso asina, mayoria di biaha ta confronta e 
mesun retonan. 


Prome Minister a expresa cu apesar di e similaridadnan, 
Aruba a resalta di ta un excepcion, mirando cu hopi di e 
retonan cu e islanan aki ta experenciando, Aruba no conoce. 
Un punto clave ta e disponibilidad di awa den e islanan den 
Caribe. Alcontrario di pais Aruba, hopi di e islanan aki cu ta 
cerca, no por provee awa pa nan ciudadanonan 24 ora pa 
dia y ta reparti esaki durante dia. 


Pa Aruba e ta un bendicion di tin un planta di purificacion. 
Hopi ta e paisnan cu lo desea di tin esaki pero no por yega 
na dje ainda. E planta aki na WEB ta ofrece e disponibilidad 
di awa na henter comunidad tur dia 24 ora pa dia. P’esey ta 
importante pa e comunidad di Aruba realisa e importancia 
di ta cauteloso ora di uza awa, pa evita cu un dia awa por 
bira schaars. E ta un compromiso di henter e pueblo pa uza 
awa conscientemente pa asina semper tin disponibilidad di 
awa pa comunidad completo y e bishitantenan. Esaki ta un 


reto grandi, cu gobierno ta comprometi pa percura pa tuma 
luga. 


Prome Minister ta gradici Rey Willem Alexander pa organisa 
e encuentro aki y pa pone atencion na e contexto di e paisnan 
chikito, ya cu no ta tur biaha e paisnan aki ta haya e aten- 
cion debido. 


Prome Minister Evelyn Wever-Croes: 


Rey Willem Alexander a organisa un encuentro cu e “SIDS” 

B 
an papia di nomber di pisca. Bo conoce bo piscan- 
an? Un serie di articulo informativo cu ta ilustra al- 
gun pisca y nan nomber na Papiamento den cual Depar- 
tamento di Agricultura, Cria y Pesca, conoci como Santa 
Rosa kier comparti y alabes haya informacion for di pu- 
blico. Lesa na final di articulo con pa haci esaki. 


Picuda, Sphyraena baracuda, Greater Baracuda: 
Bon conoci ta e picuda, baracuda na Ingles. Su nomber 
cientifico ta Sphyraena baracuda. E ta wordo pisca hopi. 
E ta henter aña den nos awanan, unda e ta un asina 
yama “ambush predator” cu ta keda para of flota kedo 
den awa warda su presa bin cerca pa e ataca e ora cu 
speed di relampago. E ta bon conoci pa comedonan di 
pisca hasa of su carni blanco den sopi di yambo. Den 
cultura di piscado tin hopi nomber mas, manera Pecho 
blanco, Blekito, Banana of Bleki. E nombernan ta varia 
segun tamaño. 


Descripcion: 
Picuta ta un pisca largo, curpa rondo manera torpedo 
y di color platea cu strepi shinishi cu marcanan preto. 
Parti abou, esta e bariga ta mas blanco, mientras parti 
pariba ta mas scur. Su piek ta hopi punta y e kaak abou 
ta mas largo cu esun di ariba. Su peduncle, esta unda e 
curpa ta topa cu e rabo ta diki, mientras e rabo tambe ta 
forma un medio luna pero den e caso aki uno mas “yen” 
cu esun di mulato of conofes. Esaki ta refleha e forma di 
caseria di e picuda. Esta di mester por sali na un careda 
rapido ora e presa yega cerca. 


Na Aruba: 
Picuda por ser haya den nos awanan rond nos isla 
henter aña largo. Picuda, den nos awanan ta comibel sin 
problema. Picuda tambe ta un pisca hopi busca door di 
deportista of piscado recreativo paso e ta pone un bon 
pelea unabes gara. Por garele via slip (trolling) den boto, 
casting for di tera cu liña of rod of via di jigging, tira e 
lure (haas falso) y trece esaki aden cu cierto movecion 
di e rod. 


Contacto cu nos: 
Ta intencion pa periodicamente Santa Rosa saca mas 
informacion pa tocante di nomber di pisca na Papiamento. 
Si bo tin informacion of comentario pa engrandece cono- 
cemento of si ta desea informacion of topico specifico 
pa nos amplia ariba, por manda esakinan libremente 
na info@santarosa.aw. Si bo mes ta piscado y bo kier 
comparti bo captura di e pisca en cuestion, sea liber pa 
manda esaki pa nos considera publikele. 


Nomber di pisca na Papiamento: Picuda 

H 
eart-Centered Leadership Foundation (HCLF) 
ta anuncia regreso di actividad impresionante 
Impact Days, un actividad di 3 dia pa hobennan di 
12 pa 17 aña tumando luga den vakantie di april. 


Impact Days ta un actividad di 3 dia cual ta consisti 
di sesionnan interactivo, tayernan chikito y dialogo 
den grupo basa riba temanan cu ta yuda hoben siña 
conoce nan mes miho, descubri kico nan pasion y 
talento ta, y explora kico ta nan deseo y meta pa 
futuro. Durante e 3 dianan aki, e participantenan lo 
traha conhuntamente den grupo cu otro hobennan 
unda un ‘group leader’ lo guia e proceso di apren- 
demento di conocemento di nan mes y otro. Uzando 
e conocemento aki, hobennan por tin mas confi- 
ansa y auto estima pa yuda nan sinti mas sigur di 
nan direccion den futuro. 


Esaki ta e di dos biaha cu HCLF ta organisa un serie 
di actividad den vakantie di april pa hoben. Aña 
pasa, un grupo di 27 hobennan a participa, unda 
nan a siña sali for di nan zona di comfortabilidad, 
tin mas confiansa den nan mes y con pa crea amis- 
tadnan nobo y positivo. 
Mirando e exito di aña pasa, HCLF ta contento di 
por bolbe ofrece e programa aki pa hobennan e 
aña aki. 


Impact Days lo tuma luga di diaranson 12 di april 
te cu diabierna 14 di april 2023. E orario di cada 
fecha ta di 9:00 AM di mainta pa 1:00 PM di merdia. 


Actividad lo tuma luga na Teresita Center, San 
Nicolas. HCLF ta brinda un ‘early bird special’: 
Afl.75, cual ta disponibel te cu 28 maart 2023. E 
prijs pa participacion despues di 28 maart 2023 
ta: Afl.115,-. Registracion pa Impact Days ta cera: 
5 april 2023. 


Pa esnan interesa pa sa mas di Impact Days 
por comunica cu Heart-Centered Leadership 
Foundation na 5841211 (whatsapp) , via hclfa- 
ruba@gmail.com of por registra di biaha door di 
bishita www.hclfaruba.org/event-details/impact- 
days y click riba RSVP. Espacio ta limita. E programa 
aki ta parti di e proyecto “Connecting Hearts” y 
ta posibel danki na fundo parcial di CEDE Aruba y 
Samenwerkende Fondsen Cariben. 


HCLF trece bek actividad impactante pa 
hoben riba temanan di desaroyo personal 

D 
epartamento di Enseñansa Aruba 
(DEA) ta invita tur esnan cu tin in- 
teres pa bay studia na Hulanda, pa un 
sesion di informacion cu Dienst Uitvo- 
ering Onderwijs (DUO). 
DUO ta na Aruba di 20 te cu di 30 di 
maart proximo pa asina asisti tanto e 
studiantenan cu tin intencion di bay 
studia na Hulanda, como tambe e 
ex-studiantenan. 


Sesion di informacion 
Nos ta organisando algun sesion di 
informacion cu lo enfoca riba e studi- 
antenan cu kier bay studia na Hulanda 
y nan mayornan. Durante e encuen- 
tronan DUO lo brinda informacion 
practico tocante e peticion pa studie- 
financiering. Adicionalmente lo duna 
tipnan practico pa otro asuntonan 
cu mester keda regla, manera burg- 
erservicenummer (BSN), DigiD y habri 
cuenta di banco. Tambe lo duna infor- 
macion actual relaciona cu e plannan 
di gobierno di Hulanda pa e reintroduci 


e beurs basico (basisbeurs) den ense- 
ñansa superior. Naturalmente tambe lo 
tin espacio pa haci pregunta. Pa motibo 
cu tin hopi interes ta organisando un 
sesion extra diahuebs 23 di maart 
pa 7or di anochi na e JFK Education 
Center. 


Oficina di servicio temporal 
Entre 20 y 30 di maart DUO lo tin un 
oficina di servicio temporal na e JFK 
Education Center. Esaki ta special pa 
esnan cu tin pregunta tocante finan- 
ciamento di estudio Hulandes (studie- 
financiering) of pagamento bek di debe 
di estudio (studieschuld). E represent- 
antenan di DUO tambe ta ofrece ayudo 


cu yenamento di formulario of den caso 
cu tin problema pa drenta ‘Mijn DUO’. 
No ta necesario pa traha un afspraak 
pa bishita e oficina di servicio temporal. 
Locual si ta importante ta pa acudi cu 
un documento di identificacion valido. 


Ayudo personalisa 
DUO kier yuda preveni cu ex-studian- 
tenan ta haña nan mes den problema 
financiero. P’esey algun ex-studiante 
cu pago atrasa lo ricibi un invitacion 
pa un combersacion personal cu un 
representante di DUO pa yega na un 
solucion na midi. 


Mas informacion 
Pa mas informacion tocante e sesi- 
onnan di informacion y e oficina di 
servicio temporal por bishita website 
di DEA ea.aw y website di DUO duo. 
nl/bezoekantillen. Tambe por sigui e 
desaroyonan pa medio di nos pagina di 
Facebook of Instagram @educationa- 
ruba. 


Sesion di informacion pa esnan cu kier bay studia na Hulanda 


D 
espues di 4 sesion den cual a toca diferente tema con pa 
maneha bo finansa, un segundo grupo di participante a 
ricibi nan certificado pa e curso Finansas den mi Hogar. E 
proyecto Finansas den mi Hogar a wordo organisa door di 
Minister Geoffrey Wever y desaroya door di Fundacion Plan 
di Bida. 


Un decision pa cumpra of spaar of ambos, tin un impacto 
riba bo cartera, awe y den futuro. Tur dia nos ta tuma deci- 
sionnan cu ta afecta nos cartera. Awe bo por fia pa cumpra 
un wasmashin of realisa e biahe di bo soño pero cu e real- 
idad cu tur luna y pa un periodo defini, un parti di bo budget 
ta bay pa paga e fiansa. E debe ta pone un presion extra tur 
luna riba bo cartera. 


E situacion lo bira preocupante si bo gastonan ta mas hopi 
cu bo entrada. Y esaki ta un desaroyo cu un sondeo di Banco 
Central di Aruba “The Financial Wellbeing Household Survey 
2021” ta indica: na Aruba 3 di 10 hogar ta gasta mas di nan 


entrada tur luna. E desaroyo preocupante aki ta mustra e 
necesidad di duna mas informacion na con nos por maneha 
nos cartera na un manera mas consciente. 


Pa ciudadanonan cu ta desea pa tuma decisionnan finan- 
ciero na un manera mas consciente e curso Finansas den mi 
Hogar ta wordo ofreci gratis door di Ministerio di Asuntonan 
Economico. Finansas den mi Hogar ta un curso di educa- 
cion financiero y ta consisti di 4 sesion cu tema manera con 
pa spaar, kico lo pasa ora no por paga debe mas, e impor- 
tancia di tin meta den bida y kico ta e distincion entre luho 
y prioridad segun bo entrada. E curso lo wordo duna den 
tur districto. Despues cu e prome grupo a participa na e 
curso na Paradera, awor tawata e turno pa e dos grupo den 
districto di San Nicolas ricibi nan certificado. 


Minister Geoffrey Wever ta gradici cada ciudadano cu nan 
participacion, un participacion cu sigur lo contribui na nan 
desaroyo y bienestar personal. 


E siguiente districto ta Oranjestad. Registracion ta comple- 
tamente gratis, pero cupo ta limita. Pa mas informacion por 
tuma contacto cu Fundacion Plan di Bida na telefon 5688848 
of email finansasdenmihogar@gmail.com 


Minister Geoffrey Wever: 


Di dos grupo a ricibi certificado 
pa curso Finansas den mi hogar 

A 
ruba a celebra nos dia nacio- 
nal 18 di maart 2023 den un 
gran forma. E weekend prome 
Aruba a bini masalmente na Pla- 
za Betico Croes pa asina apoya 
nos cantantenan y tambe disfru- 
ta di e dushi cumindanan y arte- 
sania di Aruba. E weekend tras di 
lomba tambe a acudi hopi hende pa e 
celebracion di 18 di maart na Plaza, pero tambe rond di Aru- 
ba. Tabata tin actividad den diferente bario. Esaki sigur ta 
un muestra dje union den nos pueblo. 


Como parlamentario mi ta haya e concepto di unda nos 
localnan por bende y pueblo por cumpra y topa ta di gran 
balor. Pa menciona, Santa Rosa (Piedra Plat), 297 Farmers 


(Savaneta) y STR Farmers (Alto Vista) ta organisando 
diasabra awo 25 di maart 2023 lo tin un “pop-up farmers 
market roadmap” cu benta di fruta, berdura, carni y bebida 
natural. Ta producto saludabel y di bon prijs. Lo tin 3 local- 
idad den diferente bario, unda por pasa y cumpra producto 
fresco y local. Esaki ta haci’e mas facil tambe pa e habitan- 
tenan di e bario yega. 


Sigur, ta bon iniciativa pa cuminsa cu e “pop-up farmers 
market roadmap” y continua cu esaki y tambe lo ta un idea 
pa si gobierno di Aruba lo por sigui organisa e actividad di 
Plaza Betico Croes durante aña. Di e forma aki pueblo di 
Aruba lo por topa otro, socialisa y cumpra e productonan 
local. 


Ta importante pa menciona cu por mira cu ta cuminda hopi 
dushi y artesania hopi bunita nos hendenan ta haci. Incluso 
esaki por saca tambe cada potencial di cada persona y sigui 
bende nan productonan mas aya. E ta pa pueblo disfruta, 
pero tambe crea oportunidad pa e productonan local bay 
riba e mercadonan internacional.  


E 
siman aki a tuma luga e congreso “Plan di Mayor” den 
cual ta trata e impacto di divorcio y separacion riba yi- 
unan. A pesar cu Prome Minister Evelyn Wever - Croes no ta- 
bata fisicamente presente, el a habri e congreso a traves di 
un video den cual el a gradici tur esnan presente pa nan in- 
teres y atencion cu nan ta pone na e tema aki. 


Principalmente Prome Minister a gradici sra. Michella 
Steenvoorde - Lacle pa su compromiso y pasion ora cu 
ta trata e topico aki. Ademas a gradici colega Minister di 
Husticia y Asuntonan Social Rocco Tjon pa su vision. “Danki 
na vision di Minister Tjon y danki na entusiasmo di tur esnan 
cu ta traha cu ne, awe por yuda un grupo grandi di muchanan 
y hobennan pa nan tin miho perspectiva di futuro.” 


Divorcio y separacion lamentablemente ta sosode hopi, 
pero esey no kiermen cu e ta algo normal, facil y sin conse- 
cuencia. Al contrario, e tin un impacto grandi emocional- 
mente riba bida di henter e famia y no ta tur ora na Aruba ta 
realisa e impacto enorme aki. 


Gabinete Wever - Croes kier traha riba e problematica aki 
door di duna profesionalnan mihor herment pa traha cu ne. 


A cuminsa cu un asina yama ‘start notitie’ pa por yega na un 
ley “Landsverordening Voortgezet Ouderschap”. Despues a 
traha un comision cu ta duna conseho cu tin diferente profe- 
sional di Aruba, y aworaki ta traha riba e ley “Voortgezet 
Ouderschap en Zorgvuldige Scheidingen”. E meta ta, pa 
prome cu mayornan bay for di otro, nan haci palabracionnan 
concreto di con nan ta bay haci cu e cuido y con nan ta bay 
lanta nan yiunan. No solamente verbal, sino por medio di un 
contract cu ta inclui e palabracionnan aki cual ta e “ouder- 
schapsplan”. 
No por evita separacion of divorcio, pero cu esaki ohala por 
mitiga e efectonan negativo cu divorsio y separacion por tin 
riba nos muchanan, Prome Minister Wever - Croes a termina 
bisando. 


Parlamentario Darlaine Guedez-Erasmus 
E concepto di benta di producto 
local ta sigui den diferente bario 


Premier Evelyn Wever - Croes: 


‘Ohala por mitiga e efectonan negativo cu 
divorcio y separacion por tin riba nos muchanan’ 

E 


dia Mundial di Awa 2023 ta enfoca riba 


aceleracion di cambio pa resolve e crisis 


di awa y sanidad na nivel global sin laga nin- 


gun hende atras. Na 2015, mundialmente a 


compromete na e 17 metanan mundial pa de- 


saroyo sostenibel cu nan ta yama na Ingles 


“SDGs, Sustainable Development Goals,” cu ta 


parti di e Agenda 2030 di Nacionnan Uni. E 


meta SDG 6 ta implica cu tur hende lo tin sigu- 


ransa di acceso na awa cu lo ta maneha na un 


manera sostenibel y tambe acceso na sanidad 


pa aña 2030. E realidad di e ponencia di meta 


SDG 6 ta cu tin un deficiencia den e ciclo di 


awa, cual ta complica y ta tranca e proceso di 


e avancenan pa mayoria di e retonan (global), 


manera salubridad, hamber na mundo, igual- 


dad di genero den mercado laboral, educacion 


apropia pa industria, calamidad y paz. 


Aki na Aruba, e preocupacion ta encera cera- 


mento di e ciclo di awa. Directie Natuur en 


Milieu (DNM) ta boga pa e uzo di awa ta mas 


consciente y pa haci esaki mas circular. Cu 


esaki DNM kiermen colecta mas awa di yobida 


of airco, uz’e mas biaha door di re-uza esaki 


(re-uza awa procesa). Por procesa awa di 


laundrynan pa uz’e den por ehempel agricul- 


tura. 


E esfuersonan di parti DNM a cuminsa na 


2018 pa yega na maneho sostenibel di awa di 


e laundrynan, pero esaki a conoce retonan y 


no a continua. Procesamento di awa sushi cu 


ta wordo deposita na RWZI (te cu maart 2023 


DOW y pronto na Utilities NV), ta percura pa e 


awa di riool no bay lama sin mas pero ta trat’e 


prome pa tin menos nutrientenan den e awa 


procesa na final. Y cu menos nutriente ta bay 


lama of den naturalesa. Esaki ta pa duna di 


conoce cu no ta globalmente so nos ta off- 


track pero localmente tambe. Awor ta impor- 


tante pa haci cambio y tuma accion pa haci un 


diferencia pa por yega na e solucion y meta 


desea. 


Nos tin e oportunidad y hunto nos por logra 


esaki. Conhuntamente cu nos famia, na 


scolnan, na trabou, den nos comunidad nos 


por adapta nos custumbernan y haci e cambi- 


onan necesario cu ta contribui na e maneho di 


e recurso awa den nos bida diario. 


E ta dificil tin ora pa visualisa e crisis cu tin 


di awa y sanidad na mundo ora cu ta enfoca 


riba cifranan y estadisticonan y esaki por sinti 


leu di cas. Esaki ta crea un sensacion menos 


personal y no ta motiva hende pa tuma accion. 


E aña aki riba dianan 22 pa 24 di maart 2023 


tin e UN-Water Conference cu ta patrocina pa 


gobiernonan di Reino Hulandes y di Republica 


Tajikistan. Nos Minister President y Minister 


di Naturalesa lo ta presente y ta participa 


na e conferencia global importante aki. Na e 


ocasion di e conferencia aki lo lansa e prome- 


sanan pa forma e Water Action Agenda 2030 


esaki ta un di e eventonan di un magnitud 


unico den 50 aña. E dia mundial di awa 2023 


ta un oportunidad clave di e generacion aki pa 


haci union y acelera e progreso. 


Kico nos por haci pa ta mas envolvi cu e tema 


di awa y sanidad e dia mundial di awa 2023: 


Ban siña mas. Tin hopi storia inspirativo rond 


mundo. Lesa di e storia di e blenchi cu no a 


rindi pa paga un candela feroz, esaki tawata 


e inspiracion pa e diseñonan pa cu e tema di 


e dia mundial di awa 2023. Check e pagina 


www.worldwaterday.org. 


Sigui e conferencia cu e temanan cu lo bay 


trata na e UN-Water Conference via www. 


sdgs.un.org/conference /water2030. 


Lesa e UN Water Development Report www. 


unwater.org/publications. 


Siña mas di SDG 6 via e publicacionnan di 


organisacion WHO y UNICEF riba temanan di 


awa potabel, sanidad y higiena. 


Comparti. Bo pensamentonan y comber- 


sacionnan cu otro hende ta yuda eleva 


consciencia pa cu e tema. Uza e social media 


postings cu #worldwaterday #dnmaruba. 


Crea y comparti bo lista di accionnan di kico bo 


ta bay haci pa yuda resolve e crisis di awa. Por 


uza e global goal tool pa crea bo mesun diseño 


pa social media cu un potret y mensahe. E ta 


obtenibel aki: www.worldwaterday.org/share. 


Accion. Haci un compromiso pa yuda resolve 


crisis di awa y sanidad www.unwater.org/ 


bethechange. 


Traduci e lista di accion cu bo ta tuma na bo 


idioma Papiamento, asina mas hende por uni 


y actua. Pensa kico awa ta nifica pa bo. Sea 


creativo y inspira un cantica, creacion di arte, 


un poema of actuacion. Presenta esaki por 


ehempel den un charla organisa riba e dia aki 


na scol, organisacion of bario. 


Si bo ta un educador, enfoca un les riba e 


tematica di awa y sanidad. Con e actividad aki 


por trece cambio den e patronchi di consumo 


di awa pa otronan. 


Por organisa un beach clean-up of haci un 


area limpi unda tin pasada di awa- un dam of 


saliña. 


Algun not-so-much-Fun facts cu ta impac- 


tante pa realisa ta: 


1.4 miyon di hende ta muri anualmente pa 


motibo di malesanan relata na scarcedad di 


awa, sanidad y tiki higiena (WHO 2022). 


1 den 4 hende na mundo no tin acceso na awa 


pa bebe cu ta considera safe. E palabra safe ta 


referi na awa limpi y purifica y por bebe esaki 


sin cu e ta contamina. 


44% di e awa sushi cu ta bin di cada cas 


(household waste water), no ta procesa of 


purifica y esaki ta bay den naturalesa sin 


elimina e contenido dañino. 


Tur aña e unidad di UN-Water di Nacionnan 


Uni ta coordina e observacion di e dia mundial 


aki, un of mas di e miembronan di UN-Water 


ta coordina y publica anualmente e UN 


World Water Development Report, conhunta- 


mente cu UNESCO den nomber di UN-Water. 


E produccion ta coordina pa UNESCO World 


Water Assesment Programme (WWAP). 


Aki na Aruba, DNM ta haci esfuerso pa traduci 


y publica relatonan na Papiamento cu ta 


sostene e desaroyo riba temanan cu UN-Water 


ta publica. E meta ta keda pa conscien- 


tisa comunidad di e importancia di maneho 


sostenibel di awa y sanidad. DNM tambe ta 


aporta cu consehonan na otro departamento 


cu ta maneha RWZI (DOW/Utilities NV) pa cu 


maneho di por ehempel procesamento di awa 


sushi. DNM ta desea pa comunidad di Aruba 


aporta na un maneho circular pa yuda cera 


e ciclo di awa. Sea consciente no solamente 


di e uzo of conexion cu sistema di riool, pero 


tambe den diseño di tankinan septico cu ta 


conecta pa e desperdicio di awa di wc, baño, 


labamano of di cushina. Controla cranchinan 


y wc-nan pa no tin drispidimento innecesario 


di awa limpi. Ban sigui colecta awa pa reuza 


y muha matanan cu ta duna aun mas na nos 


bienestar. Feliz dia mundial di Awa 2023. 


Dia Mundial di Awa 2023: 


Ayera 22 maart a celebra y observa e 
dia cu e tema “Acelerando Cambio” 

D 
ia 18 di maart ultimo tabata un dia alegre y hopi positivo pa Museo 
Arqueologico Nacional Aruba (MANA). Un 1300 y pico persona 
a bishit’e y a disfruta di tur loke tabata ofrece. Famianan a explora 
salanan di exposicion, espacionan restaura y e bunita exposicion di 
cuadra di Club Kibrahacha. Muchanan a busca nan stempel y face- 
painting di Indjan, a hunga wega, traha obra di man y a decora cup- 
cake den skina di mucha di Pastoral Hubenil Dakota. 


Dilanti di Fruteria (monumento geel) publico a disfruta di diferente 
presentacion cultural. Pa 10’or di mainta, grupo di cuarta di Club 
Kibrahacha, hunto cu trahadornan y publico presente a habri e dia 
cantando Himno di Aruba, mientras a hisa e bandera di Aruba, cortesia 
di Oficina di Monumento Aruba. A sigui deleita publico cu canticanan 
tipico y ‘line dancing’ di Club Kibrahacha. Rosea Cultural hunto cu 
Marcia Dirksz y participante hubenil na “Un canto pa Aruba”, Lizenne 
Ras, a presenta bunita canto, baile y poesia inspirativo. A clausura 
e dia ameno cu canticanan di antaño, canta y toca riba guitara pa 
sr. Donny Boekhoudt, cu participacion di bishitantenan di diferente 
edad. 


Bishitantenan a keda encanta pa e bunitesa di e espacionan restaura, 
danki na sosten di Pais Aruba/ Ministerio di Finansa y Cultura y 
UNOCA, y bou di supervision di Oficina di Monumento di Aruba. 
Mueble- y piesanan di antes, di entre otro famia Ecury, a crea un 
ambiente nostalgico. Director interino sr. Pancho Geerman a duna 
guia na esnan interesa den Cas Dun Dun y e ex-Fruteria restaura. 
Den e ultimo espacio aki Club Kibrahacha a presenta un exposicion 
di cuadra di su clientenan cu a impresiona grandi y chikito. 


E exposicion contemporaneo temporario “Aruba Dushi Tera” di e 
artista multi disciplinario, Olga van Bochove, a fascina bishitante 
di tur edad. E lo keda pa un par di luna ainda den e parti di Arte 
Contemporaneo den sala di exposicion di dos piso. 


Grupo Pastoral Hubenil Dakota a traha duro ofreciendo famianan 
entretenimiento den forma di ‘photobooth’, ‘facepainting’, diferente 
wega, obra di man y ‘cupcake-decorating’ den tema di Dia di Himno 
y Bandera. Tambe nan a bende popcorn, snacks y cumindanan crioyo 
pa tur esnan cu tabata tin gana di come un dushi pasaboca durante 
nan bishita. 


Dia Nacional 18 di maart 2023 tabata un exito rotundo na Museo 
Arqueologico Nacional Aruba. MANA ta gradici un y tur cu a yuda 
cu e dia aki, en especial Club Kibrahacha y Pastoral Hubenil Dakota, 
Rosea Cultural, sra. Marcia Dirksz, Lizenne Ras y sr. Donny Boekhoudt. 
Tambe nos Brigada Hubenil, Ministerio di Cultura y sigur pueblo di 
Aruba cu a bishita MANA riba e dia special aki. 


Un mil tres cien y pico bishitante a disfruta 
na MANA durante Himno y Bandera 2023 


Diahuebs, 23 Maart 2023 
COMUNIDAD 
26 
AWEMainta 


R 
ecientemente 54 trahado pedagogico di dife- 
rente centronan di cuido y guia di mucha a 
termina e curso di Prome Asistencia/CPR y Sig- 
uridad. E curso a wordo organisa pa Fundacion 
Pa Nos Muchanan y a consisti di dos dia intensi- 
vo unda a siña con pa practica Prome Asistencia 
CPR. E parti di “Prome Asistencia CPR” tabata 
na encargo di Rode Kruis y mester bisa cu cada 
Trahado Pedagógico a finalisa parti practico exi- 
tosamente y a ricibi nan carnet cu lo ta valido pa 
2 aña. 


Riba e di dos dia a ricibi informacion di siguri- 
dad paden y pafo di nan Centro di Cuido y Sigur- 
idad di baby enfocando riba e aspecto di drumi- 
mento. E parti di “Siguridad paden y pafo di bo 
centro” tabata na encargo di FPNM y “Siguridad 
di Baby” tabata na encargo di Jeugdgezond- 
heidszorg. Alabes a enfatisa ariba e importancia 
Siguridad di candela, plan di evacuacion y con 
pa haci uzo di un brandblusser cu a ser duna pa 
Brandweer Aruba. 


Pa finalisa e curso den su totalidad a ricibi un 
certificado. 
Un curso exitoso tras di lomba caminda FPNM 
ta gradici Brandweer Aruba, Rode Kruis y 
Jeugdgezondheidszorg pa nan tremendo instruc- 
cion y ta felicita cada trahado pedagogico, dese- 
ando nan exito den nan trabou cu mucha! 


FPNM ta organisa 2 sesion di e workshop di 


Prome asistencia, CPR y Siguridad den centro di mucha 


Grupo 1: After the Bell,Building Bright Beginnins, Centro di Cuido Moises, De kleine 
Ontdekkers, De pareltjes, E barco di Noah, Eiva Conta Stroia, Faith Day & Night Speelschool, 
Kerekentenchi, Mijn Schatjes, Pica Piedra Speelschool, Pretty Flower Speelschool, Sina y 
crece, Stichting Kids Creation, The Cradle Daycare, Villa Gumbs 


Grupo 2: Brighter Future, Carousel Speelschool, De kleine Rups, Harvard Kids, Little Stars, 
Little Zoo, YMCA Aruba 


C 
omo parti di team-building y celebracion di Himno y Ban- 
dera p’e compania, Divi Resorts a invita maestronan Ad- 
donsito Croes y Jarissa Dubero pa presenta nan quiz Aruban- 
ita na un grupo grandi di e staf. Assistentnan tawata Mieckey 
Gravenhorst y Dylan Fingal. 


Den Alhambra ballroom nan a presenta pa mas cu 90 
persona parti den e 11 gruponan Divi Brain Chillers, 
Brainiacs, Chuculat’i Pinda, The Newbiez, Kini Kini’s, Group9, 
Unreplaceble, Divi Masters, Kibrahacha, Treasure Sharks y HR 
Fruit Loops. E ambiente tawata dushi y e competencia fuerte. 
Caha di orgel di Hubert y Antonietta Ras y yiu a deleita tur 
hende cu dushi musica. 
Algun segmento uza tawata Berdad of Falso, Unda mi tawata, 
Ken mi ta y Topografia di Aruba. 


E resultado: 
Grupo ganado: KINI KINI’S 
Segundo luga: Treasure Sharks 
Grupo miho uniforma: Divi Masters 
Persona mas anima: Fransisco Tromp 


Quiz Kibra Cabes cu Arubanita di Divi Resorts 

Fortaleza Pa Famia 


PA encuanto boso manera di biba di antes, boso pone un banda e homber bieu cu ta wordo corumpi conforme e pasi- 
onnan engañoso, pa boso wordo renoba den e spirito di boso mente, y pa boso bisti e hende nobo cu a wordo crea den 
husticia, y santidad berdadero (Efesionan 4:22). 


Kico ta pasion engañoso y na unda e a cuminsa? Awel pasion engañoso a cuminsa for di den paraiso, caminda satanas a 
gaña Adam y Eva cu si nan come di e fruta, cu nan wowo lo habri y cu nan lo ta manera Dios. Pero te awe tur hende mester 
di Dios, pasobra Dios ta Todopoderoso. Pasion engañoso ta envolvi un triki cu ta promete, pero no por cumpli, e no ta duna 
e resultado cu bo ta spera di dje, tur locual e ta haci ta desvia hende for di e caminda corecto y pone culpabilidad riba 
hende. E nomber mes ta splica tur cos caba, cu e ta un engaño. 


Awor aki pasion engañoso a drenta mundo na un nivel hopi halto, den cual e ta hala multitud di hende bay cu ne, pasobra 
pasion engañoso, miho conoci como deseo engañoso, ta pone hende bisa pa no husga nan, pa asina nan permanece den 
scuridad. Bo tabata sa cu pasion engañoso por pone hende cay cerca? 
Ora un homber adulto tin relacion cu un mucha muhe menor di edad, esey ta un pasion engañoso, pasobra e ta contra ley 
di Dios y di husticia di riba tera. Tur locual ta pedofilia ta pasion engañoso. 


Ora un homber/muhe tin relacion pafo di su matrimonio ta un pasion engañoso, pasobra e ta peca contra Dios y tambe 
kibra su famia. Pasobra e pasion ey no ta trece nada bon. Uzo y benta di droga ta un pasion engañoso cu por hiba hende 
na adiccion, prizon, enfermedad mental y hasta morto. 


Relacion sexual entre homber cu homber y muhe cu muhe ta un pasion engañoso cu ta un abominacion dilanti di Dios, 
cu ta trece culpabilidad riba hende. y si nan no arepenti Bijbel ta bisa claramente cu nan lo no hereda reino di Dios (1 
Corintionan 6:9+10). 


Matrimonio mesun sexo ta un pasion engañoso, pasobra locual ta e productividad cu Dios ta demanda di hende (Genesis 
1:27-28) no ta posibel den e tipo di relacion ey. Pero pa sistema di mundo e ta para riba mesa pa wordo aproba, aunke e 
palabra di Dios ta mustra tur cos cu claridad. 


E curason ta mas engañoso cu tur cos, y totalmente corupto, ken lo por compronde? Ami Señor ta scrudiña curason, Mi 
ta samina mente, pa duna cada un segun su conducta, segun e fruta di su hechonan (Jeremias 17:9+10). 


Pero si nos wak bon tur e asunto di genero ta draai riba e asunto di sexo, y eynan e enemigo a drenta cu tur maña y malisia, 
pa asina plama pasion engañoso riba henter mundo. 


Ta algo tristo ora hende cu sano huicio ta apoya maldad y inmoralidad, sabiendo cu nan ta condena bida di otro hende, 
simplemente pa fanatismo of poder. 


Nos mester haci tur locual ta posibel pa evita cu nos hobennan lo cay den pasion engañoso, y asina desvia for di e berdad, 
pasobra e diabel ta mik riba tur locual ta hubentud, pa asina nan cay den su gara, e despues nan wordo destrui (Juan 
10:10). 


Mirando cuanto falsedad y mentira ta lantando rond mundo, nos tin cu corda riba e palabra di Dios cu ta bisa: Door di boso 
perseverancia, boso ta gana boso alma (Lucas 21:19) 


Laga nos haci hopi oracion, pa asina nos por wordo libra di tur pasion engañoso. 


Sinceramente, Pastor Marcel Balootje 


Busca liberacion di pasion engañoso 

Mi no a muri. 
Ta pesey mi no a bisa ayo. 
Mi a dijes habri mi halanan 
y bula bai keiro. Boso a keda atras. 
No laga tristeza domina boso. 
Keda uni un cu otro pa mi alma, 
esey lo ta un alegria. 
Recorda mi cu hopi amor. 


“Alaba SEÑOR como E ta bon, 
Pasobra Su amor ta eterno.” Salmo 106:1 


Cu inmenso dolor na nos curason pero conforme cu 
boluntad di Dios nos ta anuncia fayecimento di: 


Elio O. Heronimo 
* 24-05-1943 -- † 18-03-2023 


Na nomber di su: 


Casa: Jeanette Heronimo / Lopez-Henriquez 


Yiunan: 
Elio Omar y Hilda Heronimo 
Giomar Heronimo y Yeritza Tromp 
Marisol Heronimo 
Alexi Heronimo y Jolina Tromp 


Nieto(a)nan: 
Sheidy Falconi, Dylan Heronimo, Dwayne Webb, 
Steve Heronimo, Francis Heronimo, Elise Heronimo, 
Nolan Heronimo y Nelina Heronimo 


Mescos cu nieta: 
Yeralvienne Vrolijk 


Rumannan: 
†Ronnie Heronimo y famia 
†Boei “Ciro” Heronimo y famia 
Lillian Heronimo y famia 
†Oscar Heronimo y famia 
Albert Heronimo y famia 
Marcia Heronimo y famia 


Swa stima: 
Richard y Rita Lopez-Henriquez y famia 


Subrino(a)nan y primo(a)nan na Aruba y den 
exterior. 


Mihor amigo(a)nan: 
Leo Croes, Amador Oduber, Alex Falconi, Doc 
Williams, Caicai Williams, Donny Kelly, Loly Berkley y 
Regina Merveille 


Famia di Mascaruba, Famia di baseball, Ex- 
coleganan di Tarabana y EPB Hato 


Bisiñanan: 
Michael y Neli Croes, famia Kip, famia van der Biezen 
y famia Perez 


Demas famia nan: 
Heronimo, Lopez-Henriquez, Lacle, Oduber, Koridon, 
Saade, Flanegin, Lampe, Willer, van Zetten, Tromp, 
Berkley, Falconi, Webb 


Un danki grandi na su dokter di cas, Dr. Marcel 
Etienne Ho-Kang-You 


Nos kier a pidi nos disculpa si den tristeza nos por a 
lubida algun miembro di famia. 


Oportunidad pa condolencia: diabierna 24 di maart 
2023 na Aurora Funeral Home di 2:00 pm pa 4:00 pm, 
sigi pa e acto di cremacion den seno di famia. 


Na lugar di flor of krans, un donacion na Hospice 
Atardi lo ta altamente aprecia. Lo tin un box 
disponible. 


Nos ta lamenta cu prome y despues di condolencia 
nos no por ricibi bishita na cas. 


“Bou di alanan di Dios mi ta sigur” 
Abo cu ta biba bou di amparo di Altisimo, 
ta hospedá den sombra di Dios Omnipotente, 
bisa Señor: 
“Mi refugio, mi forti, mi Dios, den kende mi ta 
pone mi konfiansa” 
Salmo 91:1-2 


Cu profundo sentimento nos ta anuncia 
fayecimento di: 


Sra vda Getruida Angelica 
Leonard – de Cuba 
Mihor conoci como “Lica” 
*16-11-1924 - †15-03-2023 


Na nomber di su bisnieto cu a cuide te na su 
final : 
Engelbert “Jun” Visser 


Yiunan: 
† Nicolaas “Nico” Visser y yiu 
Jean Pierre Visser y famia 
† Gwendoline ”Gwendy” Visser y yiunan 
Johan y Monica Schoonen y Famia na 
Hulanda 
Anthon Schoonen y famia na Hulanda 
† Hendrik “Henky” Visser y yiunan 
Engelbert Visser y Yiunan 
Ebert Visser y yiunan 
Eldrick Visser y yiunan 


Rumannan: 
† Maria y † Jossy Brokke – de Cuba y yiunan 
Mirna, Jeanette,Richard, Jossy, Lindha, 
Dhaddy, Auritha y famia 
† Bubu y † Nila Gomez- de Cuba y yiunan, 
†Isaac, Fidel, Jos, Miriam,Valentina, Vladimir 
y famia 
† vda Elsa Boerman - de Cuba y yiunan 
Henk, Louise, Greta y famia 
† Nico de Cuba y yiu 
Junior y famia 
† Anna y †Angel Krosendijk – de Cuba y yiunan 
Tito, Elsa, Jessie y famia 
† Teresita y †Icho Tromp – de Cuba y yiunan 
Jean, Donny, Roland, Rigo, Roxana y famia 
† Chanita y †Rein Scheper – de Cuba y yiunan 
Amado, †Uki, Gianna, Nonny, Linda y famia 
Alva Hoek y Miluska y famia 
Sra Jacoba Verhoeks y famia 
Ruudje Balinge y famia 
Maty Balinge y Jeanine Tromp 


Bon bisiñanan: 
Elvira Maduro y famia, Genoveva Flores y 
famia y demas bisiñanan di su bario di Dakota. 


Comer y compernan, tur su ihanan y demas 
famia: 
De Cuba, Leonard, Visser, Verhoeks, 
Winterdaal, Aponte, Fingal, Schwengle, 
Gomez, Brokke, Hoek, Garcia, Pieters, 
Feliciana, Croes, Boerman, Krosendijk, Luydens, 
Arends, Scheper, de Kort, v/d Linden, Tromp, 
Angela, Marin, Velasquez y demas famia ta 
invita pa e acto di despedida cu lo tuma 
lugar diahuebs 23 di Maart, 2023 na Aurora 
Funeral Home for di 2:00 – 4:00 p.m. sigi pa un 
Response y Cremacion cu lo tuma lugar den 
seno familiar. 


Ta pidi disculpa si por a lubida famia den e 
momentonan aki. 
Despues di entierro ta disculpa pa no ricibi 
bishita di condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Di parti di su famia cu semper e la stima y cu semper a 
y lo keda stime ta anuncia fayecimento di nos Reina, 
Casa, Mami, Moma, Yiu, Ruman, Amiga 


Laura Ramona 
Loefstop-Lopez 
*08-05-1968 - †20-03-2023 


Na nomber di su: 
Esposo: Benito (Ety) Loefstop 


Yiunan: 
Christopher Loefstop 
Denny Loefstop y Jaydiene Croes 
Lendle Loefstop 
Sendy Loefstop 


Su nietonan cu ta su curazonan stima: 
Gydeon Loefstop, Elaih Loefstop 


Suegra : Gregoria (Jojo) Tromp Loefstop 
Mama: Swinda Bernabela 
Tata: Jacobo Lopez 


Rumannan: 
Raul, 
Maikel, 
Orlando, 
Gregory, 
Asthon 
Asher 
Aaron 


Cuñanan: 
Elizabeth (Betty) Loefstop y Famia 
Elda Loefstop 
Clea y Maiky v/d Biezen y Famia 


Pepe: Susana Lopez. 


Tur omo y tantanan, Prima y primonan, Subrina y 
subrinonan. 


Manera yiu: 
Ronwayne Kock, Giliane Wester, Pierre y Jeanoir 
Koolman, Jaydien y Ideliene Geerman, Ginoushka 
Tromp, Eshlaine Panneflek. 


Amiganan manera ruman stima: 
Frenk y Thais Kock y famia, Imelda y Dito Koolman y 
famia, Maria (Chia) Martina - Kock y famia, Marieta 
Kock y famia, Raquelita Maduro y famia, Amanda Li y 
famia, Jess Anthonij y famia, Janien Bernabela y famia, 
Angela Lopez y famia, Joyce y Chido Geerman y 
famia, Frans y Ruth Tromp y famia, Esther Panneflek 


Bon Bisiña: Vera Loefstop, Jairie y Kelvin Ruiz Loefstop y 
famia, Lloyd Loefstop y famia 


Ihanan: Merrel y Maishel Carrera y yiu, Niurca Kock y 
famia , Quinten y Zetcia Kock, Nyshell y Danielle Curie, 
Jessica y Byron Barten, Naomi de Weever, Kendrick y 
Wilson Noguera, Maikel y Keyla v/d Biezen, Raul Jr. y 
Cherrylusha Lopez 


Demas famianan: Loefstop, Lopez, Bernabela, Curie, 
Koolman, Kock, Tromp, Cornes, Nava, Anthonij, Croes, 
Ruiz, Pikeri, de Weever, Bressers 


Tur su amistades nan di Gaita Talentoso, DLS, Jungle 
Vibes, Cas Princesa, Shine Music, The Specialist Aruba, 
Level up Brassband, Gaita Mama Rosa. 


Dia di condoleer lo ta diaranson 22 Maart 2023 di 7 pm 
- 9 pm na Aurora Funeral Home. 
Dia di entiero lo ta diahuebs 23 Maart 2023 na misa 
Santa Filomena Paradera di 9 am- 11 am despues pa 
Santana Catolico Kranwinkel na Paradera. 


Nos disculpa si den nos tristeza nos por a lubida di 
menshona famia y/o amigo/a 


Despues di entiero no ta risibi bishita na cas y ta pidi pa 
respeta nos dolor y privacidad. 


Diahuebs, 23 Maart 2023 
AWEMainta 
OBITUARIO 
29 


The Lord is my shepherd; 
I shall not want. He made me lie down in 
green pastures and leadeth me beside 
the still waters. He restoreth my soul: 
he leadeth me in the paths of 
righteousness for his name’s sake. 
Psalm 23 
Elpidio Morales 
*07-04-1950 - †11-03-2023 


Left to mourn are his: 
Wife: Rosita Morales 


Daughter: Rachel Dimalanta 
Husband: Dennis Dimalanta 
Grandson: Gabriel Dimalanta 


Son: Elpidio Morales Jr. 
Grandson: Andrei Morales 
Grandson: Clarence Morales 


Son: †Peter Paul Morales 
Wife: Shiena Morales 
Grandson: Paul Morales 
Grandson: Chloe Morales 


Brothers and sisters: 
Leonila Morales Ibarra 
Paulo Morales Dixon 
†Pedro Morales 
Jesus Morales 
Maria Morales Decena 
Enriquita Morales Mallari 
Valentino Morales 
†Silva Morales Vasilio 
†Alberto Morales 
Vicky Morales 
†Luisito Morales 
Evelyn Morales 
Reino Morales 


Family and friends: 
Owen & Willie Panopio; Colleen & 
Joseph Maquiling; Anita Orara; Alma 
Vacunawa; Joselaine Diansay Escote; 
Marie Reblora & Cenon Leonin; Ami 
Henriquez-Mendez; Romeo Kilayko; 
Vernel Atijera; Imelda & Chee Leong 
Chong; Marina Abierra; Elsie Gurion; 
Virgie Bueno; Lynn & Sal Muccio 


The farewell ceremony will be on 
Thursday, March 23, 2023, at the Royal 
Funeral Home from 7 to 9 p.m., followed 
by the cremation which will be held in 
family kring. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristeza na nos curason nos ta 
anuncia fayecimento cristianamente di: 


Maria Emely Boekhoudt 
*15-09-1935 - †18-03-2023 


Yiunan: 
Maxine y Reynaldo Kock-Croes. 
Eferaldo Croes 
†Cesar Croes 
Roberta y Anthony Palma-Maduro 


Nieto(a)nan stima: 
Robeon Palma 
Daniela Croes 
Alejandro Croes 


Rumannan: 
†Humphrey Boekhoudt 
†John Simon Quant y famia 
†Victoria Boekhoudt 
†Claudia Roos y famia 
†Carmen Quant 
Donald Boekhoudt 


Subrino y Subrinanan cu ela stima y a stim’e: 
Johny y Evelina Felten-Dania y famia 
Elly y Dirk VanLoon-Felten 
†Alice y John Paljama y famia 
†Frits Felten y famia 
Cherry-Ann Koolman y famia 
Junior Koolman 
Herry y Ilona Koolman- Henriquez 
Diony y Anuschka Boekhoudt 


Iha: 
Indra Daal 


Anamaria Kock y famia, suegra di Maxine 


Amiga di curason: Lisette Does 


Y tur su famia nan di CasMarie cu a stime hopi 
Nidia Boyè; Mirian deWindt; Lisette Croes; 
Isabella Rojas; Christel Laclè; 
Ranyilska Dirksz; Gina Vrolijk; Sue-Ann Heinze; 
Maria Werleman; Elisabeth Boekhoudt; Yvonne 
Peterson; 
Martha Thielman; Trisia Montsanto; Maritza Gomes; 
Merydith Richardson; Gyseth Nüesch; Joice Seraus; 
Celeste Koolman; Monica Koolman. 
EPI S&S stagaires Verpleging en Welzijn. 


Amiganan di kas cu a nifika hopi p’e” 
Dita Jansen 
Poppy Monte 
Tatiana Figaroa y famia 
Yesica Leones y famia 
Mary Morris 
Nurys Castro 
Y tur su bisiñanan di Jara Complex 


Demas famia nan: 
Boekhoudt, Quant, Henriquez, Roos, Croes, Palma, 
Maduro, Kock, Felten, Dania, vanLoon, Paljama, 
Koolman, Richardson y Gomes na Corsow, Bertha 
Boekhoudt y famia, Janchi y Chita Boekhoudt y 
famia 


Nos disculpa si nos por a lubida un of otro famia of 
conocir den nos tristeza. 


María tabata un persona alegre, humilde, y social, 
pesey e la haci un peticion pa tur cu ta bin tuma 
despedida, por tuma e libertad, pa bin manera bo 
ta y den e color cu bo mes ta desea. 


Despues di entiero nos no ta ricibi bishita di 
condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor na nos curason, nos ta 
participa fayecimento di: 
Freddy Boekhoudt 
Cariñosamente yama: “Eddy of Papa” 
*26-03-1965 - †22-03-2023 


Acto di entiero lo wordo anuncia despues. 


Ami a scoge mi forma di biba….. 
Ami a scoge mi forma di bai… 
E tabata bon, y e ta bon 


Cu hopi dolor na nos curason y conforme 
cu boluntad di Dios, nos ta participa cu 
repentinamente a bai descansa den brasa di 
nos Tata Todopoderso , nos ruman: 



Roland Laclé 
*16-4-1955 - + 20-2-2023 


Roland a wordo crema 
den seno familiar na Hulanda 


Na nomber di su ruman nan: 
Willem A. (Boy) y Celine Laclé – Fowler 
Mireya y Luis Zarraga – Laclé 
Vda. Shirley Laclé – Nicolaas 


Primo y prima nan , amigo y amiganan 
mucho hopi pa menshona, y demas famia 
Laclé, Pietersz , Fowler, Zarraga, Nicolaas, 
Oduber y Croes. 


Nos kier pidi nos disculpa si nos por a 
lubida un of otro famia den nos tristesa 


Ta invita pa un acto di despedida cual lo 
tuma lugar dia 22 di maart 2023 di 9 .00 
pa 11.00 di mainta na Olive Tree Funeral 
Home na Piedra Plat. 


Den seno familiar restonan di Roland lo 
wordo hiba na su ultimo lugar descanso. 
Nos ta lamenta cu despues di entiero nos no 
por ricibi bishita di condolencia na cas. 


